Pirot je danas bio fudbalski centar Srbije - Obeležene dve decenije Mini- Maksi lige | Pirot vesti\nPočetna/Sport/Pirot je danas bio fudbalski centar Srbije – Obeležene dve decenije Mini- Maksi lige\nOve godine, 18. februara, navršeno je dvadeset godina od kada je odigrana prva fudbalska utakmica u okviru Mini – Maksi lige, takmičenja koje su osmislili sportski poslenici, entuzijasti, vizionari i zaljubljenici u fudbal, moglo bi se reći i pioniri dečjeg fudbala u Srbiji. Ovaj projekat UEFA je ocenila kao jedan od tri najbolja projekta u Evropi. Tim povodom u Pirotu, koji je danas bio centar fudbalske Srbije, na prigodan način, uz dodelu priznanja i zahvalnica, obeležen je vredan jubilej – prvih dvadeset godina Mini – Maksi lige. Ljude iz Fudbalskog saveza Srbije, Kosova i Metohije, Vojvodine i drugih regiona naše zemlje najpre je pozdravio, gradonačelnik Pirota, Vladan Vasić.\nGradonačelnik Pirota, Vladan Vasić, izrazio je veliko zadovoljstvo što je Pirot, kao grad fudbala i uopšte sporta, domaćin obeležavanja jubilarne godišnjice jednog izuzetnog projekta kao što je Mini – Maksi liga.\n“Pirot jeste grad fudbala i grad sporta, jer mi nastojimo da razvijamo sve sportove i u pogledu infrastrukture i izdvajanja sredstava iz budžeta za razvoj sporta. Cilj nam je da deca iz Pirota mogu da se bave sportom koji požele, naravno, u dobrim uslovima. Bazični fudbal i fudbal kao najmasovniji sport zahteva najviše novca iz budžeta, s obzirom da imamo veliki broj fudbalskih timova, a veoma nam je važna i Mini – Maksi liga koja uključuje i devojčice. Zahvaljujem se svima na dosadašnjoj saradnji, i nadam se da će ona biti još bolja i da ćemo još više poboljšati uslove za bavljenje sportom. Imamo podršku Fudbalskog saveza Srbije, ali i regiona. Veoma mi je drago da su sa nama ljudi iz Vojvodine, Kosova i Metohije i drugih regiona Srbije, da se šire poznanstva, razmenjuju iskustva koja mogu biti korisna i u drugim oblastima” – rekao je Vasić.\nGradonačelniku Pirota, Vladanu Vasiću, uručeno je priznanje i dres sa brojem 10 za doprinos razvoju Mini – Maksi lige i sporta u Pirotu.\nIgor Janković, konsultant UEFA za omasovljenje fudbala i direktor Sektora za bazični fudbal FSS, je rekao da je Pirot fudbalski grad, da ima veliku istoriju u svakom pogledu i da mu je darago da poruka o postojanju Mini – Maksi lige ide upravo iz Pirota.\n“Nije slučajno da smo danas u Pirotu, ništa nije slučajno, i veoma smo zahvalni na srdačnom prijemu kod gradonačelnika. Verujemo da će projekat nastaviti da živi jer je napravljen da okuplja omladinu, decu, najmlađe, i da omogući lokalnim zajednicama da razvijaju sport, pre svega da bi deca imala alternativu u životu i neke bolje i kvalitetnije sadržaje. Suština je dobar, kvalitetan odgoj i pre svega kontinuirana edukacija odraslih koji rade sa decom. Potrebno je stalno osvežavati znanja, a svaki sistem bez kontrole nije dobar. Treba osigurati da samo ono što je najbolje dolazi do dece”- izjavio je, pored ostalog, Janković.\nVladan Škorić, jedan od suosnivača Mini – Maksi lige i predsednik Dečje fudbalske asocijacije Srbije je istakao da je Pirot danas centar fudbalske Srbije kada je u pitanju dečji fudbal.\n“S obzirom na situaciju u srpskom fudbalu nije pretenciozno reći da smo mi sigurno najsvetlija tačka, u ovom trenutku, srpskog fudbala. Potvrda toga je i ovih dvadeset godina, skoro sto hiljada učesnika je prošlo kroz ova takmičenja, pre svega igrača, zatim trenera, sportskih radnika. Ono što krasi našu Ligu jeste da je kompletno rukovodstvo od prvog dana zajedno i slobodno se može reći da smo jedna velika porodica. Izlazimo iz svih klišea kada su u pitanju organizacije ovakvog tipa. UEFA nas je proglasila za treći najbolji projekat u Evropi. Mi imamo pored fudbalskih takmičenja i kampove, ali ovo je filozofija jednog načina ponašanja. Raditi sa decom, generalno, a pogotovo u vremenu kada mnoge pošasti vrebaju, je vrlo osetljivo” – rekao je Škorić.\nVladica Tošić, predsednik FSP i koordinator Mini – Maksi lige, smatra da je obeležen izuzetan jubilej uz podršku grada Pirota i fudbalskih poslenika Srbije.\n“Pirot je danas prepoznat kao fudbalski centar. Mini – Maksi liga je projekat koji je Pirotu doneo mnogo dobrih stvari, pre svega za razvoj dečjeg fudbala. Mini – maksi liga u Pirotu će nastaviti da živi uz podršku lokalne samouprave i oba fudbalska saveza, jer poruka koju danas šaljemo iz Pirota je veoma važna za Fudbalski savez Srbije, ali isto tako i za dalji razvoj dečjeg fudbala u Srbiji”- ocenio je Tošić.\nPredstavnici Mini – Maksi lige uručili su zahvalnice i priznanja za doprinos razvoja Mini – Maksi lige i Vidojku Panajotoviću, predsedniku Fudbalskog saveza Okruga, i Vladici Tošiću, koordinatoru Mini – Maksi lige za Pirotski ogrug. Za zasluge u realizaciji takmičenja u Mini – Maksi ligi uručen je dres sa brojem 10 sekretaru Fudbalskog saveza Pirota, Svetomiru Đorđeviću.\nU Beloj Palanci završni turnir Mini - Maksi fudbalske lige\ndvadeset godina mini maksi lige istaknuto mini maxi liga mr vladan vasić vladica tošić\nBeli spremni za “okršaj” sa odličnom ekipom Metalca. Sutra SVI NA STADION!


Potpisani ugovori o videonadzoru Baščaršije i izgradnji sportske dvorane na Bistriku | Grad Sarajevo\nProjekt je obuhvatio postavljanje videonadzora na užem području baščaršijskog trga, prostora oko gradske Vijećnice pa do Tržnice. Postavljene su 23 kamere na 13 lokacija, i kulturno-historijski objekti i građevine su pod videonadzorom 24 sata iz Prve policijske uprave u Logavinoj ulici.\nGradonačenica Borovac naglasila je značaj projekta za sigurnost kulturno-historijskog blaga na području Starog Grada koje je ujedno atraktivni turistički potencijal glavnog grada BiH.\n"Ovim projektom poboljšavamo sigurnost građana i objekata i stvaramo uslov za kvalitetniji život", kazala je Borovac.\nZa nabavku i ugradnju opreme za videonadzor na području Baščaršije bila je zadužena firma "Mibo Komunikacije" d.o.o. Sarajevo.\nGradonačelnica Borovac i načelnik Resić potpisali su i Ugovor o sufinansiranju izgradnje sportske dvorane u Starom Gradu (Bistrik).\nZa prvu fazu ovog projekta Grad Sarajevo izdvojio je 100.000 KM, Ministarstvo kulture i sporta KS 500.000, a Općina je osigurano zemljište. Polovinom augusta trebalo bi da bude izabran izvođač radova, a projekt bi trebao biti završen sljedeće godine. Procjenjuje se da će cijeli projekt koštati oko 2.500.000 KM.\nNačelnik Općine Stari Grad Mustafa Resić najavio i početak realizacije projekta popločavanja baščaršijskog trga.\nDogradonačelnik Jurišić primio mlade plivače „Bosne“\nGrad osigurao nove table sa tekstom Odluke o kućnom redu


U opštinskom Centru održana tribina “PORODICOM DO USPEHA“ : Gradska Opština Novi Beograd\nU opštinskom Centru održana tribina “PORODICOM DO USPEHA“\nU četvrtak 27. februara 2020.g. u prostorijama opštinskog Centra za brigu o starima, deci i osobama sa invaliditetom „Novi Beograd“ održana je tribina “PORODICOM DO USPEHA“ u organizaciji Beogradskog udruženja za pomoć osobama sa autizmom i uz podršku opštinskog Centra.\nSve učesnike pre predavanja pozdravili su predsednik BUPOA, Mirko Gojić i direktorka opštinskog Centra, Milka Milovanović-Minić.\nPredavači na tribini su bile Gordana Zečević master logoped, surdoaudiolog i Marijana Tomanić master logoped, osnivači udruženja Logopedilište, Beograd.\nKroz jednoipočasovno predavanje su nesbično podelile svoje dragoceno iskustvo učesnicima tribine među kojima su dominirali mladi studenti defektologije, roditelji i brojni profesionalci iz različitih obrazovnih, socijalnih i zdravstvenih ustanova.\nU okviru tribine su obrađene sledeće teme:\n1.„Model intervencije usmeren na porodicu“\nPredstavljen je model rane intervencije koji obuhvata ne samo celokupnu ličnost deteta, već i njegovu porodicu kao primarnu socijalnu sredinu. Porodica kao osnovna ćelija društva uglavnom je zanemarena u programima rane intervencije što često dovodi do njene disfunkcije pa čak i do raspada.\nPrisutnima je predstavljen Henen pristup u radu koji u svojoj suštini sadrži model obuke tokom kojeg roditelji uče kako da podstaknu razvoj komunikacije kod svog deteta.\n„Cilj ove obuke koju roditelj prolazi je da ga osnažimo i osposobimo da, u svakodnevnim životnim situacijama, prepozna prilike i maksimalno iskoristi mogućnosti za razvoj jezika i komunikacije svoga deteta.“naglasili su predavači.\nNa tribini je istaknuto da je veoma značajno uključivanje braće i sestara u proces rane intervencije koji se ostvaruje kroz igrovne parove. U okviru igrovnih parova deca uče kako da se igraju i komuniciraju tokom socijalnih interakcija. Time se otvaraju vrata komunikacije blagotvornim uticajima koje igra ima na govorno-jezički, kognitivni i socijalni razvoj deteta.\nFunkcionalna komunikacija – Govorilo se o tome šta je to funkcionalna komunikacija i kakav značaj ima u svakodnevnom funkcionisanju kao i na koji način podsticati razvoj funkcionalne komunikacije kod deteta.\nAsistivna i alternativna komunikacija – Ukazano je na činjenice i predrasude o upotrebi asistivne tehnologije. Najavljeno je skoro otvaranje centra za podršku u primeni asistivne tehnologije u okviru Logopedilišta.\nNakon predavanja usledila je diskusija iz koje je kao zaključak proisteklo da još uvek postoje mnoge nepoznanice kod roditelja o ulozi različitih profesionalaca i stručnjaka u procesu rane intervencije.\n„Ovakvi zaključci i dileme sa kojima se svakodnevno susreću roditelji i profesionalci u zajedničkom nastojanju da pomognu detetu sa smetnjama u razvoju poslužiće kao putokaz u otvaranju ovih tema sa relevantnim stručnjacima i sagovornicima iz oblasti zakonodavstva kako bi se bolje razumeli u procesu zaštite prava deteta da bude adekvatno tretirano u procesu rane intervencije- kazala je direktorka opštinskog Centra, Milka Milovanović-Minić.\nOvom prilikom potpisani su i protokoli o saradnji između Centra za brigu o starima, deci i osobama sa invaliditetom „Novi Beograd“ i Udruženja „Živimo Zajedno“ i Beogradskog udruženja za pomoć osobama sa autizmom.


Garantni uslovi su važeći samo ako su na garantnom listu sve rubrike popunjene. Prepravke na garantnom lisu nisu dozvoljene!\nGarancija se odnosi samo na krajnjeg kupca, odnosno prvog sticaoca predmeta kupovine i neprenosiva je na treća lica, čime se ne utiče na pretpostavku iz čl.48 tačka 10 Zakona o zaštiti potrošača.\nObavezujemo se da ćemo odmah, a najkasnije u roku od 15 dana od prijema reklamacije, odgovoriti potrošaču, sa izjašnjenjem o podnetom zahtevu i predlogom njegovog rešavanja, u skladu sa odredbom iz čl.58 zakona o zaštiti potrošača.\nGarancija važi uz sledeće uslove:\n- Da proizvod nije mehanički oštećen, odnosno da je kupac rukovao aparatom u skladu sa uputstvom za upotrebu.\n- Da je prodavac uredno popunio garantni list i da kupac poseduje fiskalni račun.\nPre puštanja u rad aparata, kupac je dužan da prouči prateće tehničko uputstvo za upotrebu. Kupac ima pravo na svaku konsultaciju sa prodavcem o adekvatnoj upotrebi aparata, kao i pravo da u prisustvu prodavca proveri ispravnost istoga.\nGarancija ne obuhvata neispravnosti nastale usled neadekvatnog transporta, nepažljivog rukovanja istim, nestručnim opravkama vršenim od strane neovlašćenih lica kao i zamenom delova neoriginalnim delovima, ili usled posledica više sile.\nGarantujemo vangarantni rok od 7 godina za neobezbeđeni servis.\nU slučaju da nesaobraznost proizvoda nastane u roku od 6 meseci od dana prelaska rizika na potrošača, pretpostavlja se da je nesaobraznost postojala u trenutku prelaska rizika, osim ako je to u suprotnosti sa prirodom robe i prirodom određene saobraznosti (član 55, stav 2, Zakona o zaštiti potrošača).\nPotrošač ne može da raskine Ugovor ako je nesaobraznost robe neznatna, saglasno o Zakonu o zaštiti potrošača.\nSaglasno zakonu o zaštiti potrošača i odredbi iz člana 56 Zakona, davalac garancije garantuje potrošaču sva prava iz člana 54 Zakona, u punom obimu. Davalac garancije ni na koji način ne utiče na prava potrošača iz člana 54 Zakona, davanjem ovog garantnog lista, niti uslovima predviđenim istim garantnim listom.\nOdredba iz čl.54 Zakona o zaštiti potrošača glasi:\n’’Ako isporučena roba nije saobrazna ugovoru, potrošač ima pravo da zahteva od trgovca da se otkloni ta nesaobraznost, bez naknade, opravkom ili zamenom, odnosno da zahteva odgovarajuće umanjenje cene ili da raskine ugovor u pogledu te robe. Potrošač, na prvom mestu, može da bira između zahteva da se nesaobraznost otkloni opravkom ili zamenom. Ako otklanjanje nesaobraznosti u skladu sa stavom 2. ovog člana, nije moguće ili ako predstavlja nesrazmerno opterećenje za trgovca, potrošač može da zahteva umanjenje cene ili da izjavi da raskida ugovor.\nNesrazmerno opterećenje za trgovca u smislu stava 3. ovog člana, javlja se ako u poređenju sa umanjenjem cene i raskidom ugovora, stvara preterane troškove, uzimajući u obzir:\nSvaka opravka ili zamena mora se izvršiti u primerenom roku i bez značajnijih neugodnosti za potrošača, uzimajućiu obzir prirodu robe i svrhu zbog koje ju je potrošač nabavio.\nPotrošač ima pravo da raskine ugovor, ako ne može da ostvari pravo na opravku ili zamenu, odnosno ako trgovac nijeizvršio opravku ili zamenu u primerenom roku ili ako trgovac nije izvršio opravku ili zamenu bez značajnijih neugodnosti za potrošača.\nZa obaveze trgovca koje nastanu usled nesaobraznosi robe, proizvođač se prema potrošaču nalazi u položaju jemca. Potrošač ne može da raskine ugovor ako je nesaobraznost robe neznatna.\nPrava navedena u stavu 1. ovog člana, ne utiču na pravo potrošača da zahteva od trgovca naknadu štete koja potiče od nesaobraznosti, u skladu sa opštim pravilima o odgovornosti za štetu.’’


Palma - Smirit će Vučić i Erdogan Sulja\nNaslovnica Sjeverni Sandžak Novi Pazar Palma – Smirit će Vučić i Erdogan Sulja\nPalma – Smirit će Vučić i Erdogan Sulja\nLider Jedinstvene Srbije Dragan Marković Palma izjavio je da je siguran da će turski predsednik Redžep Tajip Erdogan Sulejmanu Ugljaninu da “prestane sa slanjem militantnih poruka”.\n– Erdogan zna sve o političarima iz Novog Pazara i on sada više veruje Aleksandru Vučiću nego svim ostalima koji sebe nazivaju vođama Bošnjaka. Mora da se poštuje Ustav Srbije. Da je to neko drugo vreme i da neko ko ima političku funkciju kaže da je Srbija fašistička država, za to se ide u zatvor i za to ne može da te štiti nijedan imunitet i da budeš neko ko će da sipa ulje na vatru u trenutku kada Srbija ima problem sa KiM i kada treba da uđe u EU. Siguran sam da će Erdogan, koji je veliki prijatelj Srbiji, reći “Suljo nemoj to da radiš”. Političke funkcije se ne dobijaju militantnim porukama, nego glasovima Suljo. Izađeš na izbore, pa kada te ljudi izaberu ti ćeš biti važan politički faktor u Srbiji . Možda Ugljanin u ovom trenutku misli da je Sandžak neko žarište i da će on da predstavlja to žarište, ali on je politička prošlost – izjavio je Marković.\nOn smatra da Ugljanin provocira i zagovara separatizam zbog marketinga jer “ne može da živi bez funkcije”.\n– Kada bi mu sada Vučić ponudio da bude direktor magacinskog prostora, iako je magacin prazan, on bi i to prihvatio. Grdno se varaju i Ugljanin i njegovi sledbenici da ce tom ucenom dobiti nešto licno. Srbija veoma dobro vodi racuna o Raškoj oblasti i svim delovima Srbije, tako da se više nikada nece desiti da pojedinci kao Sulja izmanipulišu narod i da mi ponovo udemo u neki rat. Od toga nema ništa, Suljo džabe si krečio- poručio je Marković i dodao da Ugljaninu niko ne veruje jer je po potrebi “Suljo Bošnjak” ili “Suljo srbenda”:\n– Kada bi ponovo postao ministar Sulja bi rekao “Srbijo majko naša, ti si najbolja, ti brineš o svim nacijama i nikada nije blilo bolje nego poslednih 10 godina”. Kada je Ugljanin bio ministar u Vladi govorio je “Srbija je majka naša koja brine o Raškoj oblasti”, a kada je ostao bez te funkcije, a Rasim Ljajić ostao u Vladi, on je počeo da šalje militantne poruke. U Raškoj oblasti se između tri lidera vodi borba za vlast, odnosno ko će biti u Vladi Srbije. Što se tiče Muamera Zukorilića, mogu da konstatujem da se promenio i da nije više onaj Zukorlić od pre deset godina.


E. P. se tereti za krivično delo trgovina uticajem, a S. V. za zloupotrebu službenog položaja.\nU saopštenju MUP-a se precizira da se sumnja da je S. P, pod uticajem E.P, koji je jedan od odgovornih lica te Carinske ispostave, izvršio pregled vozila jednog muškarca koji je prevozio rezervne delove za kamione i nakon carinjenja dela sporne robe, naveo da je to roba za lične potrebe, uprkos tome što je znao da takva vrsta robe ne može biti carinjena u „skraćenom postupku“.\nNa ovaj način, S. P. je pribavio korist vozaču u vidu privilegije za uvoz robe trgovačkog karaktera u Srbiju mimo važećih propisa i pričinio štetu budžetu Republike Srbije u iznosu carine koja nije obračunata i naplaćena za višak robe, navodi MUP.\nOsumnjičenima je određeno zadržavanje do 48 časova u kom roku će biti privedeni tužilaštvu.\nAkciju hapšenja sproveli su pripadnici Ministarstva unutrašnjih poslova Odeljenja za borbu protiv korupcije Uprave kriminalističke policije, u saradnji sa Upravom granične policije i Posebnim odeljenjem za suzbijanje korupcije Višeg javnog tužilaštva u Nišu.\nhapšenje Carina prelaz Gradina zloupotreba službenog položaja


Lavić: Bošnjaci nisu nikakva smetnja bilo kome u Evropi\nDok je član Predsjedništva Bosne i Hercegovine Dragan Čović bio na otvaranju mostarskog Međunarodnog sajma privrede, drugi član, trenutno predsjedavajući Predsjedništva BiH Bakir Izetbegović, bio je domaćin skupa u Sarajevu kojem su prisustvovali predstavnici izvršne i zakonodavne vlasti iz bošnjačkog naroda, delegacija Islamske zajednice u BiH koju je predvodio reisu-l-ulema Husein ef. Kavazović, kao i nevladine organizacije.\nTokom skupa, koji je, kako je rečeno, samo nastavak započetog sastanka prije 20-ak dana, razmatrana je sveukupna situacija i odnosi u BiH i regionu, a posebna pažnja posvećena je islamofobiji i antibošnjačkoj propagandi, ali i sigurnosnim prijetnjama s kojima se suočava Bosna i Hercegovina.\nSa skupa je poručeno da se bez odgađanja zaključi osnovni ugovor između Bosne i Hercegovine i Islamske zajednice, kao što je to već učinjeno sa drugim religijskom zajednicama u Bosni i Hercegovini.\nNajoštrije su osuđene tvrdnje o radikalizaciji i bujanju nasilnog ekstremizma kod Bošnjaka koji, kako je navedeno u saopštenju, iako su žrtve genocida, nikada nisu posegnuli za osvetom ili ekstremizmom, već su istrajavali na istini i pravdi.\nPredsjednik Bošnjačke zajednice kulture "Preporod" (BZK) Senadin Lavić izjavio je nakon sastanka da se pokušava nametnuti slika da su "Bošnjaci vrlo opasna skupina u Evropi, da Bošnjaci nekome smetaju u Evropi".\n"Bošnjaci su stari evropski narod, da poštuju druge narode u BiH, da priznaju BiH kao jedinu i prihvataju je i bore se za nju kao jedinu državu u kojoj mogu živjeti sa svima koji je vole i da Bošnjaci nisu nikakva smetnja bilo kome u Evropi", naglasio je Lavić.\nTokom sastanka pomenuti su procesi negiranja bosanskog jezika, bošnjačkog identiteta, religijska institucija Bošnjaka.\nZatraženo je da se odlučno odbace drske, uvredljive i potpuno neosnovane tvrdnje o planovima za stvaranje islamske države na tlu Bosne i Hercegovine.\nPomenuta je uloga Bošnjaka u ratu.\n"Želimo da kažemo javno i glasno da Bošnjaci nisu imali nikakav plan, genocidan plan prema bilo kojem narodu, da nisu imali projekt velike države, iskorjenjivanje bilo koga i tako dalje. Vidite da je, otprilike od 2005. godine, krenuo projekat u kojem se Bošnjacima pokušava 'prikačiti', 'nalijepiti' mnogo štošta s čim oni nemaju nikakve veze", poručio je Lavić.\nNegiranje genocida počinjenih u Bosni i Hercegovini, bila je još jedna od tema razgovora na sastanku koji je okupio predstavnike političkog, akademskog i vjerskog života u BiH.\nOsuđuju veličanje udruženih zločinačkih poduhvata kojima su Bošnjaci bili izloženi u proteklom ratu i koji su dobili svoj epilog u presudama Haškog tribunala, kao i glorifikovanje i dodjelu odlikovanja presuđenim ratnim zločincima.\nPredsjednik Asocijacije nezavisnih intelektualaca KRUG 99 Adil Kulenović rekao da se "mora tražiti politička odgovornost za posljedice genocida, za posljedice udruženog zločinačkog poduhvata, za posljedice međudržavnog oružanog sukoba".\n"Pomenuo sam izlazak iz stanja defanzive u ofanzivnu strategiju - političku, intelektualnu i svaku drugu, imajući u vidu činjenicu da se nama stalno nameće pozicija jedne rovovske bitke, stalne odbrane i za ono što jeste krivnja u pojedinim segmentima politike ili rada do onoga što apsolutno nije nikakva krivnja, jer nije niti bošnjački narod, niti cjelokupni narod u BiH odgovoran za genocid, ali jesu oni koji su presuđeni za udruženi zločinački poduhvat i međudržavni oružani sukob", naglasio je Kulenović.\nNajveća korist od ovog sastanka u tome što se, na neki način, profiliraju državotvorne političke snage, ne samo političke nego i intelektualne, religijske, zatim organizacije civilnog društva koje promišljaju BiH, ne na etnoreligijski način, nego na način, prije svega, odnosa prema izgradnji države BiH, smatra Kulenović.\n"U tom smislu naročito je važno što je istaknuta potreba da se u budućnosti vodi računa o tome kako izbjeći zamke izolacionizma, koje mogu biti najpogubnije i za BiH kao državu i za narod kao takav. U tom smislu je važno istaći da se iz jednog stanja defanzive treba konačno preći u stanje ofanzive na način na koji je to već iskazano s ovim zajedničkim pristupom četiri političke stranke oko izmjene Izbornog zakona. Očekivati je da će u budućnosti politika koja će se graditi na takvom jednom državotvornom konceptu uključivati u sebi i ona pitanja koja su danas posebno naglašena, to je sekularizam, odnosno državno uređenje koje u sebi sadrži sve ono što danas moderni pojam civilizacije podrazumijeva pod sekularizmom", rekao je predsjednik Asocijacije nezavisnih intelektualaca KRUG 99.


Izvor: Večernje novosti, 09.Dec.2019, 18:40\nOn se tereti da je tokom aprila i maja ove godine oteo i silovao više osoba Džozef Mekejn (34), serijski silovatelj iz Velike Britanije, osuđen je u ponedeljak na 33 godine doživotne robije, piše "Dejli Mejl". Njemu se stavlja na teret 37 krivičnih dela, u kojima je napao 11 žena i dece u dvonedeljnom divljanju a potom je greškom oslobođen iz zatvora. On se tereti da je tokom aprila i maja ove godine oteo i silovao više osoba, među kojima je najmlađi bio jedanaestogodišnji dečak, a najstarija žena (71). Njegovo divljanje počelo je u aprilu ove godine. On je devojku (21) na izlasku iz kluba uz pretnju nožem ugurao u svoj automobil, naterao je da odu u njen stan i tamo je silovao. Nedugo potom, nova žrtva...\nSerijski silovatelj osuđen na 33 doživotne kazne: 8 žrtava, među njima starica i dečak\nSerijski silovatelj Džozef Meken (34) osuđen je na 33 doživotne kazne zatvora u Velikoj Britaniji, odnosno najmanje 30 godina...Džozef Meken iz Londona osuđen je u petak za svih 37 tačaka optužnice koje su se odnosile na dvonedeljna činjenja od Londona do Češira. Silvao je osam žrtava, uključujući...


Bukove šume Tare nominovane za dobra svetske prirodne baštine - Užicka Republika Press\n“Na Tari su nominovane komponente Zvezda i Rača na površini od oko 2000 hektara. Zvezda sadrži jednu od retkih preostalih populacija Pančićeve omorike u kanjonu reke Drine u reliktnoj šumskoj asocijaciji bukve, jele i smrče. Komponenta Rača obuhvata reliktnu šumsku podasocijaciju bukve i oraha u najnižem delu klisure reke Rače. Ove komponente se već nalaze u okviru postojećih lokaliteta prvog stepena zaštite koji podrazumevaju strogu zaštitu tako da praktično neće biti izmena u režimu upravljanja korišćenja”, rekao je Dragić Karaklić direktor Nacionalnog parka Tara za RTS.\n“Nominacija zaštićenih područja u Srbiji sa izuzetnim bukovim šumama za svetsku prirodnu baštinu dokaz da je priroda u našoj zemlji očuvana i jedinstvena u evropskim i svetskim razmerama a, učešće predstavnika republičkih i pokrajinskih i opštinskih organa kroz podršku nominaciji potvrđuje spremnost države da obezbedi uslove za proglašenje prvog dobra prirodne baštine”, rekao je Dragišić.\nNakon uspešno sprovedene evaluacione posete nominovanim komponentama u Srbiji, kao i u ostalim državama koje su učestvovale u ovoj nominaciji – Bosni i Hercegovini, Češkoj, Francuskoj, Italiji, Crnoj Gori, Severnoj Makedoniji, Poljskoj, Slovačkoj i Švajcarskoj, nezavisni eksperti će dostaviti svoje izveštaje Panelu za svetsku baštinu u okviru IUCN-a, koji će na osnovu toga dostaviti konačnu preporuku Komitetu svetske baštine na proleće 2021. godine. Na sledećem zasedanju Komiteta, planiranom za sredinu naredne godine, države članice Komiteta će glasati po pitanju ove nominacije kada očekujemo novo proširenje.\nInače, Srbija trenutno ima oko 30 odsto površine pod šumom, a nacionalnom Strategijom pošumljavanja teži se da taj procenat bude povećan na oko 42 odsto do 2050. godine, saopštio je Zavod za zaštitu prirode povodom Međunarodnog dana šuma, 21. marta.\nKao područja sa najvećom šumovitošću ističu se Park prirode Golija, Nacionalni park Tara, Park prirode Stara planina, Specijalni rezervat prirode Goč-Gvozdac, Park prirode Stolovi i drugi.


DF: DPS stoji iza svih dešavanja na dan izbora | PCNEN\nDF: DPS stoji iza svih dešavanja na dan izbora\nObjavljeno: 31.10.2016, 16:19h\nDemokratska partija socijalista (DPS) stoji iza svih ružnih dešavanja na dan izbora, saopštili su lideri Demokratskog fronta (DF) i poručili da su ogorčeni na specijalnog tužioca Milivoja Katnića koji je, kako navode, 16. oktobra otvoreno otvoreno podržao DPS. “Nema nikakve dileme da iza svih ružnih dešavanja na dan izbora stoji DPS, tačnije, rukovodstvo lopovske družine kojoj je nečasno i nesojsko ponašanje zaštitni znak“, navodi se u saopštenju Andrije Mandića, Nebojše Medojevića, Milana Kneževića, Strahinje Bulajića, Branka Radulovića i Predraga Bulatovića. Oni navode da je Milo Đukanović “lažiranim državnim udarom“ nastojao da ostvari nekoliko ciljeva. “Prvo, u slučaju potpunog kraha DPS-a na izborima dobio bi povod za uvođenje vanrednog stanja i proglašavanje izbornih rezultata ništavnim. Drugo, puštanjem u javnost ove informacije na dan glasanja izvršen je pritisak na dio opozicionog glasačkog tijela da na izbore ne izađe“, smatraju u DF-u. Treće, kako dodaju, lažiranje državnog udara u budućnosti vladajućem režimu može poslužiti kao izgovor za montiranje sudskih procesa protiv lidera DF-a, prenosi Mina. “O ovim scenarijima smo javnost i specijalnog državnog tužioca obavijestili pet dana prije izbora, pa tako ova naša analiza nije post festum. Ogorčeni smo na Katnića koji je bio upoznat sa svim ovim činjenicama, a koji je na dan izbora otvoreno podržao DPS i njihove montaže i izmišljotine“, kazali su lideri DF-a. U toku je, kako su rekli, realizacija trećeg scenarija, “pa smo dužni da ponovo unaprijed upozorimo sve ranije adrese da ne srljaju dublje u vlastitom poniženju“. “U suprotnom, politička kriza će se oteti svakoj vrsti kontrole, a posledice mogu biti strašne, jer će se preći sve crvene linije koje označavaju granicu odbrane vlastite časti i života“, kaže se u saopštenju. Crnogorske institucije su, ocijenjeno je iz DF-a, pod kontrolom diktatora. “DF očekuje da će one opet biti zloupotrijebljene, pa smo dužni da obavijestimo kompromitaciji sklone nosioce pravosudne vlasti da zbog dramatične situacije u kojoj se može naći Crna Gora ne dozvole da bilo ko mlati sa njima“, dodaje se u saopštenju. Iz DF-a poručuju da su građani Crne Gore “više puta bili svjedoci kakva je kukavica Milo Đukanović, posebno u teškim vremenima kroz koja smo prošli“.\nDemokratska partija socijalista (DPS) stoji iza svih ružnih dešavanja na dan izbora, saopštili su lideri Demokratskog fronta (DF) i poručili da su ogorčeni na specijalnog tužioca Milivoja Katnića koji je, kako navode, 16. oktobra otvoreno otvoreno podržao DPS.\n“Nema nikakve dileme da iza svih ružnih dešavanja na dan izbora stoji DPS, tačnije, rukovodstvo lopovske družine kojoj je nečasno i nesojsko ponašanje zaštitni znak“, navodi se u saopštenju Andrije Mandića, Nebojše Medojevića, Milana Kneževića, Strahinje Bulajića, Branka Radulovića i Predraga Bulatovića.\nOni navode da je Milo Đukanović “lažiranim državnim udarom“ nastojao da ostvari nekoliko ciljeva.\n“Prvo, u slučaju potpunog kraha DPS-a na izborima dobio bi povod za uvođenje vanrednog stanja i proglašavanje izbornih rezultata ništavnim. Drugo, puštanjem u javnost ove informacije na dan glasanja izvršen je pritisak na dio opozicionog glasačkog tijela da na izbore ne izađe“, smatraju u DF-u.\nTreće, kako dodaju, lažiranje državnog udara u budućnosti vladajućem režimu može poslužiti kao izgovor za montiranje sudskih procesa protiv lidera DF-a, prenosi Mina.\n“O ovim scenarijima smo javnost i specijalnog državnog tužioca obavijestili pet dana prije izbora, pa tako ova naša analiza nije post festum. Ogorčeni smo na Katnića koji je bio upoznat sa svim ovim činjenicama, a koji je na dan izbora otvoreno podržao DPS i njihove montaže i izmišljotine“, kazali su lideri DF-a.\nU toku je, kako su rekli, realizacija trećeg scenarija, “pa smo dužni da ponovo unaprijed upozorimo sve ranije adrese da ne srljaju dublje u vlastitom poniženju“.\n“U suprotnom, politička kriza će se oteti svakoj vrsti kontrole, a posledice mogu biti strašne, jer će se preći sve crvene linije koje označavaju granicu odbrane vlastite časti i života“, kaže se u saopštenju.\nCrnogorske institucije su, ocijenjeno je iz DF-a, pod kontrolom diktatora.\n“DF očekuje da će one opet biti zloupotrijebljene, pa smo dužni da obavijestimo kompromitaciji sklone nosioce pravosudne vlasti da zbog dramatične situacije u kojoj se može naći Crna Gora ne dozvole da bilo ko mlati sa njima“, dodaje se u saopštenju.\nIz DF-a poručuju da su građani Crne Gore “više puta bili svjedoci kakva je kukavica Milo Đukanović, posebno u teškim vremenima kroz koja smo prošli“.


sreda, 25 oktobar 2017 18:45\nNa jučerašnjoj sednici Skupštine opštine usvojeni su rebalansi finanijskih planova svih mesnih zajednica, a najveca polemika odbornika opozicije i vlasti vodila se oko malog broja investicija u mestu Stara Pazova.\nRezultati izbora za Savet mesne zajednice Stara Pazova\nčetvrtak, 18 maj 2017 00:11\nU nedelju su u svim naseljima u našoj opštini održani izbori za Savet mesne zajednice. U Staroj Pazovi su od 21 mesta u Savetu, kandidati koalicije koju čine SNS, SPS, PUPS i Pokret Socijalista osvojili 18 mesta, dok su tri mandata osvojili kandidati grupe građana "Moja Pazova".\nGrupa građana Moja Pazova predstavila listu za izbore\nsreda, 10 maj 2017 21:01\nVideo prilog sa predstavljanja grupe građana Moja Pazova i njihovih kandidata za izbore za Savet mesne zajednice Stara Pazova.\nIzbori za Savete svih mesnih zajednica u našoj opštini održaće se u nedelju 14. maja, a uz listu grupe građana Moja Pazova, jedina preostala u Staroj Pazovi će biti lista koalicije Srpske napredne stranke, Socijalističke partije Srbije i Pokreta socijalista.\nProtest u centru Nove Pazove\nsubota, 06 maj 2017 22:22\nGrupa građana "Izbor opština Nova Pazova", u nedelju u 11 časova organizovaće protestnu šetnju u centru Nove Pazove.\nOrganizatori kažu da su nezadovoljni odlukom Komisije za izbor Saveta mesne zajednice Nova Pazova, koja je odbila njihovu listu za učešće na izborima za članove Saveta mesne zajednice.\nRaspisani izbori za mesne zajednice\nRezultati izbora u Podunavlju, Golubincima i Vojki\nRezultati izbora u Staroj i Novoj Pazovi\nRezultati predsedničkih izbora u opštini Stara Pazova


Napisao 3, 2013-02-20 15:19:27 u Opis - dugi\nNa samom početku godine većina vodećih proizvođača je predstavila nove modele digitalnih fotoaparata u različitim kategorijama, ali praktično ni jedan od njih ne može da parira Nikonovom modelu S01, bar kada su u pitanju male dimenzije spojene sa visokim kvalitetom slikanja. Ovaj mališa predstavlja izuzetno rešenje ukoliko vam treba aparat koji je uvek na dohvat ruke, kako bi mogli da zabeležite značajne i zanimjive trenutke, a želite da zapisi budu na višem nivou od onih koje donose popularni smart telefoni koje korisnici sve češće koriste u takvim prilikama.\nIzuzetno lagan i kompaktan, ovaj zanimljivi model u punom smislu reči predstavlja džepni aparat koga istinski možete nositi svuda sa sobom. Spakovan je u kvalitetno metalno kućište, a sa težinom manjom od 100 grama i veličinom poput kreditne kartice impresioniraće vas svojom funkcionalnošću.\nSam izgled aparata je veoma dopadljiv, sa zaobljenim ivicama i u nekoliko raspoloživih boja u kojima se proizvodi, a u odnosu na svoje gabarite deluje veoma čvrsto i izdržljivo. Zanimljivo je da u ruci leži sasvim dobro, odnosno nećete imati problema da ga upotrebljacvate niti da upravljate dostupnim podešavanjima.\nNa samom telu aparata nalaze se samo tri mehanička tastera - okidač, uključivanje aparata i taster za pregled fotografija. Za veći broj fizičkih komandi i nije bilo mesta, a sa druge strane na raspolaganju je ekran osetljiv na dodir koji obezbeđuje lako rukovanje i jednostavnu navigaciju. U meni se ulazi pritiskom na senzorski taster smešten u donjem desnom uglu pored samog ekrana, a onda su vanm na raspolaganju velike ikone preko kojih zadajete potrebne komande. Takođe, početni ekran možete prilagoditi tako da odgovara vašim željenim opcijama ili možete upotrebiti svoje fotografije kao pozadinu.\nSam ekran donosi dijagonalu od 2.5-inča (6.2 cm) sliku prikazuje u približno 230.000 tačaka i veoma je pregledan uz svetao i oštar prikaz. Preko ekrana je prevučen antirefleksni sloj koji obezbeđuje jasno fotografisanje i reprodukciju snimljenog sadržaja.\nStavka sa kojom ovaj minijaturni model pravi jasnu razliku u odnosu na kamere implementirane u pametne telefone, svakako je NIKKOR objektiv (29-78 mm) smešten na prednjoj strani tela aparata. Objektiv donosi 3x optički zum, te omogućuje pravljenje kvalitetnih fotografija i video zapisa u različitim uslovima - u pokretu, kao i prilikom snimanja grupnih fotografija, portreta i dr.\nU malenom telu aparata smestio se CCD senzor slike, sa rezolucijom od 10,1 megapiksela. Veličina senzora je 1/2,9 inča, što je manje nego na većini aktuelnih fotoaparata, te realno gledano i sam kvalitet fotografije ne može da parira naprednim modelima u ovom segmentu, ali je on svakako bolji od onih koje pružaju smartphone kamere.\nImplementiran je i Nikonov napredni sistem za obradu slike EXPEED C2, koji optimizuje sve tehnologije fotoaparata za brz odziv, izvanredne performanse i maksimalan kvalitet slike. Takođe, prisutna je i funkcija protiv zamućenja, pomoću koje se smanjenje zamućenja pri pokretu, odnosno smanjuje efekat podrhtavanja fotoaparata kako bi se kompenzovalo pomeranje fotoaparata i objekta. Visoka ISO osetljivost na osvetljenje koja se kreće od ISO 80 do ISO 1600, smanjuje rizik od dobijanja zamućenih slika usled snimanja subjekata koji se brzo kreću ili prilikom slabog osvetljenja.\nZbog malih dimenzija nije ostavljena mogućnost proširenja skladišnog prostora preko memorijskih kartica, ali na raspolaganju stoji 7.3GB interne memorije, što je sasvim dovoljan kapacitet za komotno funkcionisanje. Slike brzo i jednostavno možete prebaciti na računar ili neki drugi uređaj preko USB interfejsa, koji pored standardnog priključenja na strujnu mrežu, može i na ovaj način da omogući punjenje baterije.\nKao što se od ovakvog modela i može očekivati prisutan je veliki stepen automatizacije postavki, te nemate na raspolaganju mnogo opcija za podešavanja funkcija, izuzev rezolucije fotografije, kompenzacije ekspozicije, rada blica ili tajmera. Sa druge strane velikom broju korisnika će to upravo i odgovarati, te mogu koristiti neku od 6 predefinisanih scena koje aparat automatski bira u zavisnosti od kadra.\nNa kraju spomenimo i opciju snimanja video klipova koji su veoma kvalitetni, te pružaju mogućnost zapisa u HD standardu sa 720p rezolucijom. Samso snimanje se obavlja veoma lako, potrebno je samo da jednostavno dodirnete ekran u režimu filma da biste pokrenuli željeno snimanje.\nNikon je za razliku od velikog broja ozbiljnih aparata iz svoje ponude, koji donose vrhunske postavke i kvalitet fotografija, sa modelom S01 napravio jedan zabavan i krajnje praktičan aparat, koji omogućuje da uvek na dohvat ruke imate kvalitetno rešenje pomoću koga ćete moći da zabeležite trenutke koje želite. Izuzetno male dimenzije i jednostavna upotreba su glavne karakteristike ovog modela, ali ne treba zaboraviti ni prateće stavke koje obezbeđuju da ovaj mališan pravi fotografije i video zapise veoma solidnog kvaliteta.\nSenzor slike CCD senzor 1/2.9 in.\nEfektivni pikseli 10,1 miliona\nObjektiv NIKKOR objektiv, 3x optički zum\nEkran 2.5-inča osetljiv na dodir, približno 230.000 tačaka\nISO osetljivost ISO 80-1600\nI/O interfejs USB\nMemorija interna oko 7.3GB\nDimenzije 77,0 x 51,2 x 17,2 mm


ANALITIČAR: Rusi nanišanili Balkan i Srbiju, Vučić sedi na dve stolice jer mu to EU dozvoljava | WebTribune\nHome IZBOR ANALITIČAR: Rusi nanišanili Balkan i Srbiju, Vučić sedi na dve stolice jer mu to EU dozvoljava\nPosted date: септембар 11, 2017 In: IZBOR, SPEKTAR\nU intervjuu za RSE koordinator Centra za evropsku bezbednost u Institutu za međunarodne odnose naveo je da se Moskva koristi “aktivnim merama” koje podrazumevaju sve što može pomoći ciljevima Kremlja, a su ideologija i ciljevi izvršilaca nebitni, samo ukoliko su u korist Kremlja, a to je neutralisanje Evrope i proširivanje svoje zone uticaja.\nGaleoti, koji je za Evropski savet za međunarodne odnose uradio istraživanje “Kontrolisani haos: kako Rusija upravlja svojim političkim ratom u Evropi”, kaže da Rusija za sada nema jedinstvenu strategiju za Balkan, ali da će je imati do kraja godine. On je izrazio uverenje da će Rusija i dalje pokušavati da utiče na zbivanja u Crnoj Gori samo suptilnijim metodama, kao i da će nastaviti pritisak na BIH i Makedoniju.\nPrema njegovim rečima, Rusija bi mogla pokušati da iskoristi Crnu Goru kao neku vrstu “trojanskog konja” unutar NATO, dok se kada je reč o Srbiji, BiH i Makedoniji može očekivati jačanje pristiska.\n“Previše dugo su Evropa i NATO zapostavljali region Balkana. I mislim da dobijamo naznake da Rusija pojačano gleda na ovo, kao na novu borbu da proširi svoj autoritet i takođe stvori probleme Evropi. Ispostavilo se da je moćni sekretar Saveta za bezbednost u Moskvi, Nikolaj Patrušev, suštinski zadužen za Balkan. Interesantano je da je nakon pokušaja puča u Crnoj Gori, Patrušev bio taj koji je brzo doleteo u Srbiju u pokušaju da ispegla situaciju i da izvede ruske agente odatle”, rekao je on za Radio Slobodna Evropa.\nGaleoti je kazao da je Srbija ključna tačka za Rusiju u regionu “ne samo zbog dugodišnjih političkih i kulturnih veza, kao i velikog nivoa ruskih investicija, već zato što Rusija zavisi od Srbije, kao lansiranog polja unutar Balkana”.\n“A Srbija ima i dvostruku ulogu, sa jedne strane je srećna da prihvati ruske borbene avione i slično, ali sa druge strane ima i svoju dugodišnju ambiciju da bude deo EU”, dodao je.\nNa pitanje koliko dugo će Aleksandar Vučić moći da “sedi na dve stolice” Galeoti je rekao da to “zavisi od toga koliko je Evropa ozbiljna”.\n“On to može da radi samo zato što mu Evropa dozvoljava da to radi i on će to činiti dok god može… Zato što je to način na koji dobijaš benefite kad igraš između velikih zemlja i blokova koji su suprostavljeni. I u datim okolnostima on to čini relativno uspešno”, dodao je. Britanski analitičar kaže da ruski predsednik “Vladimir Putin i ljudi oko njega… žele da vide Evropu podeljenu, zemlje međusobno zavađene ali i podeljene na unutrašnjem planu svaka pojedinačno” i da “ohrabe grupe koje žele da razbiju EU ili prosto generalno da stvore podele” i “da neutralizuju Evropu”.\n“U tom pogledu svi znaju šta Putin želi, ali umesto da to bude jedan veliki plan, vi imate jako puno individulanih aktera, koji mogu biti amabasadori ili politički zvaničnici, ili mogu biti špijuni ili ruski beznismeni, mogi biti i lokalni biznismeni koji žele dobar ugovor sa Rusima. Ima puno ljudi koji pokušavaju da urade stvari kojima misle da će pomoći u napredovanju agende Kremlja”, rekao je Galeoti.\nNa pitanje o ulozi medija Galeoti je rekao da mediji jesu “bojno polje, bojni prostor preko kojeg (Rusi) pokušavju da poguraju ideje”, ali i dodao da su po njegovom mišljenju “mnogo opasnije bojno polje pitanja poput napetog balona korupcije i ekonomske penetracije”.


Za detinjstvo bez plastike - igračke Andramolje osvajaju Srbiju, sledeći korak EU\nZa detinjstvo bez plastike – igračke Andramolje osvajaju Srbiju, sledeći korak EU\nby Marija Dedić\t06/02/2021\nOne su mame, pedagozi, dizajneri, nastavnici. Ovaj četvoročlani ženski tim ujedinila je želja da deci obezbede smisleno, zdravo i motivišuće okruženje. I tako su stvorile Andramolje, ekološke i edukativne igračke koje podržavaju slobodnu igru dece – igru bez uputstava i unapred definisanih ishoda.\nKada posmatraju decu koja se igraju Andramoljama, i same se iznenade pravcima u kojima ta igra odluta. Kada razgovaraju sa roditeljima, čuju komentare da ih Andramolje podsećaju na stari Lego. A kada razmišljaju o budućnosti, prave planove za dobijanje CE sertifikata kako bi mogle da izvoze igračke u Evropsku uniju. I nadaju se da će jednog dana osnovati sopstveni proizvodni proces u kom će zapošljavati osobe sa invaliditetom. Jer, veruju u biznis ideje koje se zasnivaju na principima održivog razvoja i solidarnog preduzetništva.\nDa bi došle do tačke u kojoj su sada, prešle su put na kom su morale da savladaju brojne prepreke – dobijanje sertifikata o bezbednosti, optimizaciju proizvodnje, formiranje cene koja će biti konkurentna na tržištu koje obiluje jeftinim igračkama.\nProsečan životni vek igračke oko 6 meseci\nPedagog i mama jednog prvaka i bebe rođene prošle godine Milijana Lazarević u razgovoru za Centar za promociju cirkularne ekonomije otkriva da su na samom početku morale dosta da istražuju kako bi odgovorile na stroge standarde koji se odnose na ekološki aspekt proizvodnje.\nIgra bez uputstava\nZnale su da ne žele da izrađuju igračke od plastike, jer su bile svesne da se 90 odsto igračaka u svetu proizvodi od plastike. Takođe, znale su da je prosečan životni vek igračke oko 6 meseci, nakon čega završavaju na deponijama, a samo mali deo bude recikliran.\n– Težile smo da svaka sirovina koju koristimo u radu bude ekološka i/ili da ne zagađuje životnu sredinu. Koristimo šperploču lepljenu ekološkim lepkovima, nastalu od drveta posečenog iz održivih šuma, ekološki premaz na bazi voska i ekološku piši-briši boju za table, vunicu od 100 odsto pamuka sa OEKO-TEX sertifikatom. Za pakovanje koristimo reciklirani karton – ističe Milijana.\nUpotreba materijala koji su već korišćeni, poput tekstilnog ili nekog drugog otpada, nažalost nije dolazila u obzir, priča naša sagovornica. Jer, kako kaže, imperativ koji su sebi postavile jeste da igračke budu u potpunosti bezbedne za decu i da ni na koji način ne ugrožavaju njihovo zdravlje. To je jedan od razloga zbog kog su se opredelile za prirodne materijale, pored toga što prirodni materijali obogaćuju dečja čula i povezuju ih sa prirodom.\n– Kada je vaša biznis ideja zasnovana na izradi i proizvodnji igračaka kojima će se igrati deca ranog uzrasta, imate odgovornost da dostignete najviše standarde kvaliteta. Susrele smo se sa procesom sertifikacije, svesne smo koliko je teško dobiti sertifikat o zdravstvenoj ispravnosti. To bi bilo gotovo nemoguće ukoliko biste koristili korišćene materijale u izradi igračaka – objašnjava Milijana.\nKako uspeti na konkurentnom tržištu\nNaša sagovornica kaže da je njihova biznis ideja još mlada i da stoga ne mogu da kažu da su uspostavile finansijski održiv biznis model. Ali, teže ka tome. U procesu proizvodnje koriste najkvalitetnije sirovine i ekološke materijale i uključuju samo male lokalne proizvođače.\nIgračke se prave od prirodnih materijala\nUdruženje Naša kuća koje upošljava mlade sa invaliditetom uključeno je u segmentu proizvodnje pakovanja, kao i skladištenja materijala i igračaka. I sve je to na jednom tasu, dok je na drugom imperativ postavljanja tržišne cene za tržište koje je izuzetno komercijalizovano.\n– I dalje tragamo za rešenjima u procesu optimizacije proizvodnje jer dugoročno finansiranje proizvodnje isključivo zasnovane na angažovanju spoljnih saradnika značajno poskupljuje proizvodni proces. Zato u našim dugoročnim planovima razvijamo ideju da osnujemo vlastiti proizvodni proces i to u vidu preduzeća za profesionalnu rehabilitaciju i zapošljavanje osoba sa invaliditetom. Time bi naša početna ideja bila u potpunosti zaokružena, ali ovo za nas predstavlja veliki izazov zbog neophodnih ulaganja koja podrazumeva – naglašava Milijana.\nDok traže način da prevladaju i taj izazov, posvećene su komunikaciji sa roditeljima koja ih inspiriše da nastave da razvijaju ideju. Shvatile su da ih priča o kreiranju igračaka povezuje sa zajednicom roditelja, što podstiče njihovu želju da sa tom zajednicom diskutuju i zajedno otvaraju pitanja o odrastanju, detinjstvu, igri – temama koje su roditeljima izuzetno važne, a koje i njih lično i profesionalno inspirišu i pokreću.\nSvako dete reaguje drugačije na Andramolje\n– Roditelji umeju da nam kažu da ih Andramolje podsećaju na „stari“ Lego, onaj kada nisu postojala detaljna uputstva i kada se moglo konstruisati po sopstvenoj zamisli. Imale smo prilike da posmatramo decu u interakciji sa Andramoljama i svaki put kada se to dešava, mi iznova i iznova otkrivamo nove načine na koje deca mogu da reaguju na Andramolje. Verujemo da je načina beskrajno jer su i sva deca jedinstvena i jedinstvenost njihovih reakcija proizilazi iz toga – kaže naša sagovornica.\nViše je bolje – mantra od najranijeg uzrasta\nMeđu pitanjima koje pokreću u komunikaciji sa roditeljima, neminovno je i ono o konzumerističkom odnosu koji se primećuju u kupovini igračaka. Živimo u kulturi u kojoj se za decu ne štedi, ali postavlja se pitanje da li je mališanima zaista potrebna puna soba igračaka. Andramolje poručuju – ne.\nKako kažu, ustaljena je praksa da se poklanjanjem igračaka pokazuje naklonost prema deci, što je pokazatelj konzumerističkog trenda u društvu. A kada poklanjamo igračke samo da bismo odgovorili na to prećutno pravilo da detetu treba nešto pokloniti, onda često biramo i one jeftinije igračke ne preispitujući se zbog čega su one jeftinije.\n– Masovna proizvodnja obezvredila je upotrebu kvalitetnih materijala, obezvređuje rad, ne poznaje etiku, ali mi neretko upravo takvu proizvodnju podržavamo kada biramo te prigodne, „jeftine“ proizvode. Nikako ne govorimo da nam prvi korak u promeni treba biti kupovina samo „skupih proizvoda“, jer skupo i kvalitetno, skupo i smisleno, skupo i etičko takođe nemaju znak jednakosti. Mi govorimo o neophodnosti podizanja svesti, o odgovornosti koju imamo kao deo potrošačkog društva i stoga se zalažemo za podršku biznis ideja koje se zasnivaju na principima održivog razvoja i solidarnog preduzetništva – zaključuje Milijana Lazarević.\nFoto: Centar za razvoj participativnog obrazovanja\nTags: andramolje,CE sertifikat,igračke bez plastike,konzumerizam,lego,milijana lazarević,naša kuća,potrošačko društvo,reciklirani karton,više je bolje\nNovčanici od tetrapaka “obučeni” u stripove – san pretvoren u uspešan posao


Politike obrazovanja su ustvari politike zapošljavanja - Institut za razvoj mladih KULT\nPolitike obrazovanja su ustvari politike zapošljavanja\nPredstavnici privrede, na skupu „Savremeni izazovi na tržištu rada“ koji je održan u Sarajevu 16. aprila 2017. godine, izrazili su zabrinutost kako zbog nedostatka radne snage koja emigrira van zemlje, tako zbog dostupne radne snage koja nije dovoljno stručna.\nKako su istakli, oni ne mogu oni preuzeti ulogu edukatora radne snage, već to treba da radi obrazovni sektor. Time je zaključeno da su politike obrazovanja ustvari politike zapošljavanja i da ih kao takve treba kreirati i provoditi.\nPrema riječima profesora Vjekoslava Domljana, u BiH postoje sredine i lokalne zajednice koje su šampioni po svojim rezultatima i upravo ta mjesta trebaju biti centri izvrsnosti gdje će se jačati istraživanje i razvoj, čije prakse će se prenositi kasnije i na druge dijelove zemlje. Potrebno je ojačati izvozni kapacitet zemlje, a politički ambijent je taj koji najviše smeta i privredi i zapošljavanju.\nPredstavljeni su i rezultati Analize potreba tržišta rada u FBiH u 2018. godini koju je proveo FZZZ. Najviše potreba za novim zapošljavanjem se odnosi na radnike sa srednjom stručnom spremom IV stepena i to 43,14%, te radnika sa srednjom stručnom spremom III stepena, odnosno 33,15%. Najveći broj poslodavaca (23,85%) kao razlog trenutnog nedostatka zaposlenika određenog profila zanimanja navodi kvalifikacije, slijedi porezna politika (18,76%), te poticajna sredstva (12,21%).\nPored traženih znanja i vještina na savremenom tržištu rada i izazovima za poslodavce, tema je bio i utjecaj novih tehnologija na tržištu rada. Primjer dobre prakse u pomoći i podršci start-upima mladih predstavio je gosp. Vedran Šimunović iz Tehnološkog parka INTERA.\nDomaćin skupa, kojem su prisustvovali brojni predstavnici resornih institucija vlasti, poslovnog, akademskog i nevladinog sektora bio je Federalni zavod za zapošljavanje (FZZZ).


► Tači: Iz procesa pred Haškim tribunalom izaći ću čist kao suza\nTači je u obraćanju javnosti Kosova rekao da je obavio svoju "građansku i institucionalnu dužnost" kada se pojavio pred Haškim tribunalom gde je saslušavan četiri dana zaredom, ali nije govorio o detaljima tog saslušanja.\n"Završio sam oko 30 sati suočavanja sa organima gonjenja, gde sam upoznat sa svim njihovim navodima i gde sam odgovarao na njihova pitanja. U potpunosti poštujem proces rasvetljavanja istine do samog kraja i moje uloge u oslobodilačkoj borbi za slobodu i nezavisnost", kazao je Tači.\nTači je rekao da iz etičkih razloga i zakonskih ograničenja ne može da zalazi u konkretne detalje saslušavanja i da ne može da ih podeli sa javnošću.\n"Želim da vam kažem tri stvari, tražeći vaše ljudsko razumevanje da ne zalazim u detalje ovih suočavanja. Prvo: kao što sam i ranije govorio pre nego što sam prešao preko praga suda, slavnu istoriju oslobodilačke borbe i stvaranje nezavisne, demokratske i evropske države Kosovo, ne može niko ponovo pisati! Danas vam uvereno kažem da ovaj proces neće ponovo pisati ovu istoriju ispisanu krvlju i žrtvom čitavog naroda u borbi za slobodu", kazao je Tači.\nTači je rekao da bez obzira na tok tog proces i njegovo trajanje, "slavna istorija otpora, preživljavanja i trijumfa nad osvajačem koji je želeo da počisti albanski narod na Kosovu sa lica zemlje potezima etničkog fašizma, jednom zauvek postaće nedodirljiva".\n"Drugo: ovaj proces je još jedan u nizu, tokom 21 godine optužbi, izmišljotina i fabrikacija o Oslobodilačkoj vojsci Kosova (OVK) i naporima kosovskog naroda za slobodu i državu. Ali, ovaj proces će jednom zauvek zapečatiti istorijsku ulogu OVK-a, kao nezamenjivu i neotuđivu ulogu za stečenu slobodu, za sve generacije koje će naslediti Kosovo, kao nezavisnu i demokratsku državu", smatra Tači.\nTači je dodao da će "etnički prezir, maltretiranje Albanaca još u majčinoj utrobi, genocidno ponašanje protiv naroda sa istorijskim pravom na ovu zemlju, represija koja je dostigla vrhunac etničkim čišćenjem, do razmera genocida", biti jedno od "najmračniji razdoblja prošlosti, koje nikada više neće moći da se vrati".\n"I treće: ja sam imao sreću i čast mi je da sam imao ulogu u borbi i na putu prema nezavisnosti i formiranju države Kosovo, danas sam još više ubeđen, i odlučniji sam nego ranije pred ovim suočavanjem, u veliku vrednost koje imaju lični napori i žrtva da do kraja rasvetlimo ovu istoriju staru 22 godine. Istoriju punu povreda izazvanih optužbama protiv mene i protiv naše zajedničke borbe sa SAD-om, NATO-om, državama Evropske unije i ostalim državama prijateljima, za oslobođenje kosovskog naroda od fašističke diktature Slobodana Miloševića i države Srbije", kazao je Tači.\nDodao je da je Kosovo "uvek na prvom mestu", da je za Kosovo bio spreman da da život kada je bio mlad, a da danas "uopšte ne sumnja" da je njegova dužnost da brani Kosovo, ne dozvoljavajući da proces, u koji su upleli njega i njegove saborce u potpunosti nepravedno, ometa velike poslove koji su pred Kosovom.\nTači je pozvao građane Kosova da se postave iznad "političkih i partijskih razlika, iznad svakodnevnih ljutnji i nezadovoljstava".\n"Kosovu je danas nego ikad ranije potreban civilizovan dijalog među političkim snagama, o institucionalnoj stabilnosti, dobrom upravljanju i građanskom i političkom jedinstvu, posebno o dijalogu o konačnom priznanju Srbije i čitavog sveta. Kosovo danas treba da gaji raznolikost mišljenja i da živi u zdravoj debati Vlade i opozicije", smatra on.\nKosovo prema njegovom mišljenju istovremeno treba da jednoglasno govori svetu i da vodi dijalog sa Srbijom uz "sjajno jedinstvo koje je postojalo u Rambujeu, Beču i Briselu".\n"Nisam bio savršen, ali uvek sam se trudio da uradim ono što je dobro za moju otadžbinu i za vas. Svakome od vas želim da stegnem ruku, da vas sve zagrlim i da vas uverim da ću svim svojim bićem, na kraju ovog putovanja, koje se nastavlja sa vama i za vas, izaći čist kao suza", kazao je Tači.


Evropska noć istraživača u BiH | N1 BA\nEvropska noć istraživača i u gradovima u BiH\nEvropska noć istraživača održat će se 29. septembra istovremeno u preko 300 gradova svijeta uključujući i bosanskohercegovačke gradove Sarajevo, Mostar, Banja Luku, Goražde, Bjeljinu i Travnik.\nBiH učestvuje u Noći istraživača od 2012. godine, kada je manifestacija prvi put održana u Banjoj Luci.\nKako je kazao Gianluca Vannini, v.d. šefa odjela za Socijalni razvoj, Civilno društvo i prekograničnu saradnju u delegaciji EU u BiH, nauka i istraživanje su temelj za ekonomski razvoj i značajno mogu uticati na proces EU integracija.\nProjekat ima podršku i Federalnog Ministarstva obrazovanja i nauke, a Sanela Kuko, savjetnica ministra obrazovanja poručila je da je cilj ovog projekta popularizacija nauke i istraživačkog rada.\nSabina Hadžiahmetović, iz Instituta za hidrotehniku, koji je partner u izvođenju projekta "Noć istraživača" napomenula je i pomak koji ovogodišnje izdanje nosi u smislu uključivanja učenika škola iz izvangradskih općina, korisnika JU Zavoda za specijalno obrazovanje i odgoj djece "Mjedenica" te djece sa Down sindromom.\nOvogodišnji događaj nosi slogan "Kreirajmo bolje sutra", a pres konferenciji su prisustovali i gradonačelnik Sarajeva, Abdulah Skaka, Alma Hasanović iz Ministarstva civilnih poslova BiH, te načelnik Općine Novo Sarajevo, Nedžad Koldžo.\nKoldžo je čestitao timu koji šest godina radi na ovom projektu te dodao da kako ovaj projekat ima ideju da mlade ljude privuče i zainteresuje za sve naučne discipline, te kako se nada da će projekat narednih godina biti podignut na još viši nivo.\nAiste Lehman, jedna od nositeljica projekta "Noć istraživača", govorila je o statistikima prošlogodišnje Noći istraživača, te kazala kako se održala u šest gradova, obuhvatala 101 aktivnost koja se održala na 23 različite lokacije, a skoro 450 istraživača se priključilo ovim aktivnostima.\nTagovi: noć istraživača , nedžad koldžo\n'Bordo prijatelji' reagovali na izjave Nedžada Koldže\nKoldžo: Kod nas je sve djelimična istina\nDan uživo: Rektor Škrijelj o razrješenju dekanese Hadžović\nKoje strane jezike govore načelnici sarajevskih općina


NOJEVA BARKA POSTAJE STVARNOST: Počelo skladištenje DNK više miliona vrsta na Zemlji – Svet tajni – Vaš putokaz ka istini\nApril 26, 2018 svettajni\nNaučnici stvaraju modernu Nojevu barku gde će uskladištiti DNK više miliona vrsta na Zemlji u ambicioznom projektu u istoriji savremene biologije.\nTim od 24 naučnika iz celog sveta se nada da će sakupiti i uskladištiti genetske kodove od 1,5 miliona vrsta na Zemlji vrsta na Zemlji u potezu koji će “revolucionizovati naše razumevanje DNK.“\nKodovi će biti uzeti od velikog broja životinja, biljaka i gljiva.\nNaučnici bi mogli iskoristiti ovaj projekat od 3,4 milijarde funti da otkriju više o evoluciji i kako da bolje tretiraju našu okolinu.\nBiblioteka, koju je kreirala Smitsonian institucija, opisana je kao “najambiciozniji projekat u istoriji savremene biologije.“\nCilj projekta BioGenome, kako je nazvan, biće korišćen za inovacije u medicini, poljoprivredi i očuvanju prirode.\nSamo 0,2 odsto života na Zemlji je sekvencionisano.\nDžon Kres iz Institucije Smitsonian je izjavio za The Times: “Mi ćemo izgraditi kompletnu biblioteku života za koji možemo uzeti uzorak i iskoristiti za bilo koju svrhu.“\n“Možemo ga koristiti za poboljšanje našeg okruženja i nas samih, i revolucionizovati naše razumevanje evolucije života.“\nIstraživači su u studiji objavljenoj u Proceedings of the National Academy of Sciences napisali: “Povećanje našeg razumevanja biodiverziteta Zemlje i odgovorno rukovođenje njenim resursima spada među najvažnije naučne i društvene izazove novog milenijuma.“\nOni dodaju da bi ishodi “upoznali širok spektar glavnih problema sa kojima se suočava čovečanstvo, kao što su uticaj klimatskih promena na biodiverzitet, očuvanje ugroženih vrsta i ekosistema, kao i očuvanje i unapređenje održavanja ekosistema.“\n“Nezamislive biološke tajne se nalaze u genomima više miliona poznatih i nepoznatih organizama na našoj planeti.“\n“Ova “tamna materija“ biologije bi mogla biti ključ za otkrivanje potencijala za održavanje planetarnih ekosistema od kojih zavisimo i obezbeđivanje sistema za podršku života za rastuću svetsku populaciju.“\nMisterija ledenih krugova u Arktičkom moru


28/10/2014 | 10:19\nRadna grupa MUP-a sakupila je i dostavila dokaze tužilaštvu za proneveru oko 900 miliona evra u koje je upleteno više domaćih preduzeća, saznaje Danas.\nRadna grupa MUP-a Srbije za rasvetljavanje 24 sporne privatizacije bavila se i drugim spornim privatizacijama i predmetima vezanim za privredni kriminal, mimo spiska EU, te je radila na oko 40 predmeta, među kojima su "Nibens grupa", "Agrobanka", "Razvojna banka Vojvodine", "Sloga" iz Kaća…\nIako su inspektori za privredni kriminal bili na tragu mnogim malverzacijama, MUP je rasformirao grupu, pod obrazloženjem da to čini zbog "finansijskih" razloga, piše Danas.\nRadna grupa je sastavljena prošle godine sa ciljem da istraži 24 sporne privatizacije koje je zahtevala Evropska unija. Međutim, inspektori su bili zaduženi za oko 40 predmeta. Dakle, istraživali su i petnaestak drugih koji nisu bili na spisku EU, a tiču se nelegalnog poslovanja domaćih preduzeća.\n"Inspektori će nastaviti rešavanje predmeta u vezi sa privrednim kriminalom, ali u okviru svojih radnih jedinica", rečeno je Danasu u MUP-u Srbije.\nViše od 50 zemalja sutra o borbi protiv utaje poreza


Šećerna repa najbolje podnela hladno proleće i letnje vreline – koliki se prinosi očekuju - Izazov\nŠećerna repa najbolje podnela hladno proleće i letnje vreline – koliki se prinosi očekuju\nRadio-televizija Srbije\t 4. septembra 2021. 06:13\n"Ja od 2003. godine proizvodim šećernu repu i ne odustajem iz razloga što je ona kraljica polja, i s pravom nosi taj naziv. Čist finansijski efekat po katastarskom jutru kreće se od 500 do 700 evra", kaže Eremić.\nDr Nenad Trkulja iz Istraživačkog centra u Inđiji smatra da šećerna repa ima budućnost i da će na našim prostorima, uz adekvatnu tehnologiju i sve što je neophodno da se ispoštuje, ona i dalje biti isplativa kultura.\nVioleta Josifova iz "Biogenezisa" u Beogradu napominje da je suša uzela svoj danak i u proizvodnji šećerne repe. Objašnjava da je šećerna repe koja nije tretirana lagana i da "od nje nema ništa", dok je drugačije sa repom koja je tretirana i gde su upotrebljene sve pune agrotehničke mere.\nU šećeranama su spremni za predstojeću sezonu. Biće kratka, ali efikasnija. Ostvarena je dobra saradnja sa proizvođačima koje očekuju dobri uslovi isplate, cena od 34 evra po toni slatkog korena, bonus na dobru digestiju, marža i pokrivanje dela troškova za seme.\n"Imamo izazova što se tiče bolesti, ali ćemo to prevazići ranijim početkom kampanje, ranije nego što smo planirali. Tako da ćemo fabrike pokrenuti krajem avgusta i početkom septembra, tako da ćemo preraditi celokupnu količinu repe koja je posejana", kaže Slobodan Košutić, direktor novosadskog "Sunoka".\nU četiri srpske šećerane ove godine očekuju proizvodnju oko 340 hiljada tona šećera. Dovoljno za domaće potrebe. Postoji mogućnost i izvoza 180 hiljada tona u Evropsku uniju bez carine.


Pod znakom mafije / Crna Gora / zone / home page - Osservatorio Balcani e Caucaso Transeuropa\nPod znakom mafije\nViše nema nikakve sumnje: crnogorska vlast je dozvolila narkobosu Darku Šariću da napusti Crnu Goru upravo na dan kada je Srbija za njim raspisala Interpolovu potjernicu\n05.03.2010. - Mustafa Canka Ulcinj\nKako tvrdi podgorički dnevnik „Vijesti“, Šarić je u Švajcarsku otputovao uz pomoć moćnih ljudi iz državnog vrha privatnim avionom jedne aviokompanije sa čijim je vlasnikom prijatelj.\nRadi se najvjerovatnije o Stanku Subotiću Canetu, takođe licu sa Interpolove potjernice, koji je i državljanin Švajcarske, i bliski prijatelj crnogorskog premijera Mila Đukanovića.\nSubotić se takođe nalazi na listi optuženih u sudu u Bariju za mafijaško udruživanje i šverc cigareta koji se od 1994. do 2002. godine odvijao na relaciji Crna Gora – Pulja.\nBivši crnogorski diplomata i Đukanovićev kum Ratko Knežević optužio je prošle sedmice Subotića i Đukanovića pred sudom u Zagrebu, na procesu koji se vodi povodom ubistva vlasnika nedjeljnika „Nacional“ Iva Pukanića, da su vođe duvanske mafije na Balkanu i da su upravo oni naručioci tog ubistva.\nOno što je u ovom slučaju takođe skandalozno jeste garancija koju je, mjesec dana nakon početka akcije policija SAD, Italije i Srbije, Šariću dala policija u Crnoj Gori za prijem u crnogorsko državljanstvo, iako je i po njenim saznanjima iz 2007. godine taj Pljevljak “jedan od glavnih organizatora krijumčarenja opojnih droga na Balkanu, pa i šire”.\nJer, Šarić je državljanin Srbije (i Slovačke), a ako bi posjedovao i crnogorsko državljanstvo to bi, po Ustavu Crne Gore, automatski značilo da ne može biti izručen nijednoj drugoj državi. Čak je i crnogorski premijer Milo Đukanović izjavio da “Šarić ima pravo na državljanstvo Crne Gore”.\nZato što Crna Gora ne učestvuje dovoljno u borbi protiv organizovanog kriminala sve su teže i češće optužbe koje stižu od policija stranih država, kao i od crnogorske opozicije, na račun vlasti u Podgorici.\nĐukanović se našao u izuzetno teškoj poziciji. Mediji pod njegovom kontrolom sve nastoje da prikažu kao još jedan politički pritisak Srbije na Crnu Goru i njenu nezavisnost, ali to je priča koja nema neku naročitu podršku ni domaće, a kamoli strane javnosti.\nUkazujući na ponašanje crnogorskog premijera, policije i TV Crne Gore u ovom slučaju, potpredsjednik opozicionog “Pokreta za promjene” Branko Radulović kaže da je “država reagovala u obliku Đukanovića kao advokata kartela, u obliku Uprave policije kao jataka koji sakriva kartel i u obliku tzv. Javnog servisa kao privatnog servisa”.\nČelnici crnogorske opozicije takođe tvrde da je Šarić finansirao predizborne kampanje vladajuće stranke u Crnoj Gori, što su iz Đukanovićeve stranke odlučno negirali.\nPolicijski ekspert Marko Nicović izjavio je da politički establišment Crne Gore i Srbije nisu potpuno „čisti“ i da su Šarićev klan povremeno koristili za svoje ciljeve. „Sa novcem koji posjeduje on može da stvori čitav sistem bezbjednosti“, ocijenio je Nicović i ukazao da Šarić sigurno ne „sjedi skrštenih ruku“, već uveliko vrši pritisak na ljude iz vlasti u Beogradu i Podgorici, koje na neki način kontroliše, da se odloži hapšenje.\nOn ipak ne sumnja da će Šarić biti uhapšen, navodeći da su i Srbija i Crna Gora pod pritiskom američke Agencije za borbu protiv narkotika (DEA).\nUpravo je Vašington kao uslov za opstanak na vlasti premijera Đukanovića zatražio od njega odlučnu borbu protiv organizovanog kriminala i korupcije. No, on, bar za sada, ne pokazuje volju i spremnost da to učini, pa je gotovo izvjesno da će do kraja ove godine morati da se povuče sa te funkcije.\nPredsjednik Nacionalnog savjeta za evropske integracije Nebojša Medojević kaže da Đukanovićeva sudbinska povezanost sa organizovanim kriminalom sprječava institucije države Crne Gore da ispunjavaju svoje međunarodne obaveze i da će to dovesti sa odlaska šestostrukog crnogorskog premijera.\n„U međunarodnoj zajednici se sada razumije da je u Crnoj Gori problem vlada koja je dozvolila kriminalcima da koriste državu kao platformu za svoje aktivnosti, policija koja ih štiti, Agencija za nacionalnu bezbjednost (tajna policija) koja im daje informacije, tužilaštvo koje ih ignoriše, sud koji ih oslobađa. Problem su i gradonačelnici koji se druže sa njima, ministri koji im otvaraju hotele, premijer koji ide na njihove rođendane, slave, žurke“, dodao je on.\nZbog ovakvih stavova Medojević, koji je i član Odbora za odbranu i bezbjednost Skupštine Crne Gore, nedavno je u Podgorici, u sred bijela dana, pred svojim stanom, napadnut od bliskog rođaka Branislava-Brana Mićunovića, koji se u medijima često označava kao „kum crnogorske mafije“.\nTaj napad je crnogorsko tužilaštvo okarakterisalo tek kao prekršaj, a ne krivično djelo. Skupština Crne Gore zatražila je od vrhovnog državnog tužioca Ranke Čarapić da još jednom razmotri kvalifikaciju tog postupka jer je to, kako je rečeno, „napad na Parlament, poslanika u vršenju funkcije i na slobodu javne riječi“.\nNiz drugih napada na javne ličnosti i nerasvijetljenih ubistava u Crnoj Gori u proteklih 20 godina takođe nije razriješen, iako se u svakoj od tih priča pominju uglavnom iste osobe.\nI glavni pomagači narkobosa Šarića su sada zaista u Crnoj Gori mirni i bezbrižni, iako su na potjernicama Interpola.\nIstovremeno Šariću niko u Crnoj Gori ne oduzima imovinu, kao što se to dešava u Srbiji, vrijednu desetine miliona eura.\nU svakom slučaju, koordinirana akcija policija SAD, Srbije i Italije se nastavlja, obruč oko narkobosova se steže, ali niko ne zna kuda ide Crna Gora.


Tači: Pacoli tvrdnje o srpskom oružju zasniva na dokazima\nTači: Pacoli tvrdnje o oružju iz Srbije zasniva na dokazima\nVesti Autor:FoNet24. jul. 201815:44 > 16:00\nPredsednik Kosova Hašim Tači ocenio je da su tvrdnje zamenika premijera i šefa kosovske diplomatije Behdžeta Pacolija da Srbija prodaju ili poklanjanje oružja pojedinim državama koristi kao diplomatsko sredstvo protiv nezavisnosti Kosova, bazirane na činjenicama i dokazima njegovog svakodnevnog angažovanja, preneo je RSE.\nTokom konferencije za novinare u Prištini, Tači je dodao da je u vezi sa tim razgovarao i sa Pacolijem.\n„On je zadužen da radi na novim priznanjima, ali i da koči napore Srbije u vezi novih priznanja nezavinosti. Iz mog razgovara sa zamenikom premijera, video sam da se suočio sa tako nečim u različitim državama, naročito u Africi. Tako da, mislim da je senzibilizacija tog pitanja nužna i svi treba to ozbiljno da shvate“, odgovorio je Tači na pitanje novinara RSE.\nTači je govorio i o dijalogu o normalizaciji odnosa sa Srbijom, navodeći da će se ta normalizacija desiti putem formalnog recipročnog priznanja, a što će Kosovu omogućiti i članstvo u svim međunarodnim organizacijama, uključujući i Ujedinjene nacije.\nOn je zatražio da se i Skupština Kosova direktno uključi u dijalog, da političke partije preuzmu ustavne i zakonske odgovornosti.\n„Žao mi je što Skupština i parlamentarne partije kasne zato što vreme prolazi. Sasvim razumem iskrene i odgovorne izjave koje nemaju lični ili politički motiv poslanika kada kažu da Skupština treba da ima konačnu ulogu. Ali, postavlja se pitanje, ko ometa da Skupština ispunjava to pravo koje joj pripada i Ustavom? Konačnu reč u slučaju postizanja sporazuma pripada Skupštini Republike Kosova“, rekao je Tači.\nKosovska opozicija protivi se tome da Tači vodi konačnu fazu dijaloga smatrajući da on nema mandat Skupštine za to.\nTači je, govoreći o ideji razmene teritorija, sever Kosova za Preševsku dolinu, o kojoj inače govore pojedini kosovski političari poput zamenika predsednika opozicionog Demokratskog saveza Kosova, rekao da razume zabrinutost svakog političkog lidera za građane Preševa, Medveđe i Bujanovca.\n„Sa njihovim liderima sam se i sastajao. Njihove dirljive priče su preokopuacija svih nas, a kako bi oni uživali svoja nacionalna i demokratska prava i kako ne bi bili najdiskriminovanija zajednica u Evropi. Tako da će Kosovo uvek da se interesuje za albanske građane koji žive tamo“, rekao je Tači.\nNa pitanje da li bi u konačnoj fazi dijaloga prihvatio da razgovara o podeli Kosova, Tači je odgovorio: „Konačan sporazum između Kosova i Srbije biće između dve nezavisne zemlje“.\nBedžet PacoliHašim TačiKosovolobiranjeoružjeSrbija


Darmanović: OEBS značajno doprinosi bezbjednosti Zapadnog Balkana | Kodex.ME\nNa zasijedanju Ministarskog savjeta u Bratislavi\n05. 12. 2019 - 17:00 Autor: Kodex\nU fokusu ovogodišnjeg Ministarskog savjeta, kojem prisustvuje više od četrdeset ministara, je smanjenje posljedica konflikata, borba protiv radikalizacije i terorizma, jačanje kapaciteta OEBS-a, kao i doprinos Organizacije u dostizanju ciljeva održivog razvoja.\nDarmanović je tokom izlaganja kazao da OEBS značajno doprinosi bezbjednosti Zapadnog Balkana, uključujući Crnu Goru, kroz brojne projekte pomoći, među kojima su kontrola oružja i razoružanje.\n"Uz neophodan sistem terenskih misija, nezavisnih institucija i višedimenzionalni pristup bezbjednosti, uvjeren sam da OEBS predstavlja jedinstvenu platformu za dijalog i saradnju, koja raspolaže sveobuhvatnim alatima za sprječavanje sukoba, posredovanje i pomirenje" – kazao je šef crnogorske diplomatije.\nU tom kontekstu, ministar je naglasio snažnu posvećenost Crne Gore otvorenom, inkluzivnom i konstruktivnom dijalogu sa svim akterima na nacionalnom i međunarodnom nivou.\nGovoreći o krizi u Ukrajini, istakao je da je ostvaren ohrabrujući napredak u toj zemlji, te da povlačenje vojnih snaga iz pojedinih oblasti predstavlja pozitivan korak ka pronalaženju trajnog mirnog rješenja.\nNa marginama Ministarskog savjeta, šef crnogorske diplomatije je razgovarao sa ministrima vanjskih poslova Austrije Aleksandrom Šalenbergom, Irske Simonom Kovenej, Holandije Stefom Blokom, zamjenicom šefa diplomatije Italije Marinom Sereni, državnim sekretarom pri ministru za Evropu i vanjske poslove Republike Francuske Žan Batistom Lemoanom i zamjenikom ministra vanjskih poslova Finske Mati Antonenom.


Kineska privreda raste dok je svet pod teretom pandemije - Svet - Dnevni list Danas\nPočetna » Svet » Kineska privreda raste dok je svet pod teretom pandemije\n1Piše: Beta 15. januara 2021. 10.49\nKineski izvozni bum nastavljen u decembru podupreo je kinesku privredu koja je već imala najbolji učinak među velikim svetskim privredama, ukazuje Blumberg.\nPovećanje isporuka iz Kine podstaknut je nezasitim globalnim apetitom za tehnologijom za rad od kuće i zdravstvenom opremom, dok korona virus nastavlja da se širi u mnogim delovima sveta, ističe Blumberg, konstatujući da je potražnja toliko snažna da se proizvođači žale na uska grla u lukama zbog nedostatka brodskih kontejnera i rasta troškova.\nVrednost isporuka maski je 52 milijarde dolara što je oko dva odsto ukupnog kineskog izvoza u 2020. Kineske kompanije su takođe izvezle drugu zaštitnu opremu u vrednosti od 15 milijardi dolara.\nPosle brzog oporavka od COVID-19, Kina je povećala svoju ulogu u globalnoj trgovini i učvrstila svoju poziciju svetskog proizvođača, uprkos višegodišnjim naporima SAD da ubede kompanije da investiraju u druge zemlje, ukazuje američki list, ističući i da kinesko potrošačko tržište nastavlja da uzima zamah, čime je sve veći izvor zarada globalnih kompanija.\nekonomija, Korona virus, pandemija\nPandemija je Kini najvise i odgovarala od samog pocetka. Prvo izvezla virus, a potom maske, opremu i vakcine. Dok su ostali zatvoreni, ona nesmetano funkcionise.


Vesić je sinoć, gostujući na RTS-u, rekao da bi Srbija trebalo da se ugleda na Izrael koji je ostvario fascinantne rezultate, kao i Veliku Britaniju i SAD.\n"Mislim da je došao trenutak kada treba da pogledamo šta je urađeno u Izraelu. Izrael je uspeo jer je kao i mi imao potreban broj vakcina, imao fleksibilnost zdravstvenog sistema, centralizaciju vakcinacije, snažnu kampanju. Pored toga uspostavili su punktove gde god se nalaze građani, što smo mi počeli. Oni su uveli i stimulaciju za vakcinisane", objasnio je on.\nKada je u pitanju stimulacija Vesić smatra da kao društvo treba da omogućimo da se oni koji su se vakcinisali mogu vratiti normalnom životu.\n"Beograd će od sledeće nedelje omogućiti da svi koji su se u potpunosti vakcinisali mogu da kupuju karte za pozorišta i festivale sa popustomod 30 odsto", najavio je on.\nRekao je da je pogrešna teza da se time dele građani.\n"To je kao postaviti pitanje zašto pušači da ne puše u restoranima za nepušače. Da li Grčka svojom odlukom da potpuno vakcinisani mogu ući krši prava građana? Niko ne deli građane. Oni koji su se vakcinisali pokazali su odgovornost prema sebi i društvu. Oni koji nisu to je njihov izbor, ali time pristaju da žive pod drugačijim uslovima", poručio je Vesić.\nRekao je da beogradske vlasti u junu planiraju da održe dva velika koncerta na Tašmajdanu samo za vakcinisane građane.\nTakođe je postavio pitanje zašto se, na primer, ne bi dozvolilo da na stadion Crvene Zvezde dođe 5.000 vakcinisanih navijača.\nEpidemiolog Branislav Tiodorović je rekao da nije moguće prepisati dobar primer, ali da treba preuzeti dobre stvari.\nS tim u vezi je podsetio da su Izraelci imali pre početka masovne vakcinacije oštre mere koje su se poštovale.\nRekao je da može da se složi sa predlogom da se na stadion Crvene Zvezde pusti 5.000 gledalaca koji su vakcinisani, ali ukazuje i da postoji rizik u tome, jer svi koji su se vakcinisali ne moraju imati dovoljan broj antitela.\nNaglasio je da treba da se odmah sprovede studija koja bi dala dobar uvid u odgovor na vakcinu.\nPodsetio je da postoje slučajevi obolelih posle prve, čak i posle druge doze, ali da je činjenica da ko god se vakcinisao nije imao tešku kliničku sliku.\n"Može se reći da je niska stopa zaražavanja posle prve doze. Ako neko treba da se vakciniše treba da preispita sebe da li je u porodici, na radnom mestu ili negde drugo bio u kontaktu sa nekim ko je oboleo, pa onda sačeka da vidi da li će imati neke simptime i tek onda ode na vakcinaciju", objasnio je on.\nI dekan Medicinskog fakulteta u Kragujevcu Vladimir Jakovljević smatra da nije nikakva diskriminacija uvođenje stimulacija za vakcinisane.\n"Mi smo zemlja u kojoj postoji najveća mogućnost da se vakcinišete i to da birate između četiri vakcine. Ako je ponuđeno onda treba građani da poslušaju molbe medicinskih radnika i rukovodstva, a oni koji to urade treba da imaju benefite", kazao je Jakovljević.


Završen Međunarodni festival folklora | 058.ba\nSRNA - Jovana Borovčanin - 14. maja 2017.\t058.ba\nVIŠEGRAD – U Domu kulture u Višegradu održan je koncert 10 folklornih ansambala iz Republike Srpske, Srbije, Slovačke i Crne Gore, u okviru Međunarodnog festivala folklora.\nZamjenik načelnika opštine Višegrad Mladenko Tasić rekao je sinoć da je i ove godine, kao i prethodnih, festival folklora okupio brojna društva, među kojima i društvo iz Slovačke koje je uložilo veliki napor da stigne u Višegrad.\n„Ove godine uspjeli smo da festival podignemo na viši nivo i trudićemo se da svake godine to bude još bolje, da dovedemo još više društava iz ostalih evropskih zemalja“, dodao je Tasić.\nPrije festivalske večeri predstavnike svih KUD-ova primio je načelnik opštine Višegrad, a potom su svi učesnici učestvovali u tradicionalnom defileu od Trga palih boraca do Doma kulture, usput nakratko izvodeći dijelove svojih koreografija, što su Višegrađani i brojni turisti pozdravili aplauzima.\nPod pokroviteljstvom opštine Višegrad, Međunarodni festival folklora zajednički su organizovali KUD-ovi „Bikavac“ i „Kralj Petar Prvi Ujedinitelj“.


Sa prelaskom na e-fiskalizaciju, pod nadzorom poreznika zanatlije, pogrebnici i preprodavci na pijaci - RTV Santos\nSa prelaskom na e-fiskalizaciju, pod nadzorom poreznika zanatlije, pogrebnici i preprodavci na pijaci\nOd juče privrednici mogu da prijave objekte, a od 15. oktobra potražuju subvencije za novu fiskalizaciju, koja počinje 1. novembra, uz prelazni period do aprila iduće godine. Vlada je obezbedila 6 milijardi dinara pomoći za opremu uz koju će se fiskalni računi, u trenutku izdavanja, očitavati i u Poreskoj upravi.\n– 100 EUR u dinarskoj protivvrednosti za svako prodajno mesto i dodatnih 100 EUR za svaki fiskalni uređaj. Na osnovu analiza cena na tržištu, onoga što je bilo u Hrvatskoj i Crnoj Gori, razgovora sa proizvođačima fiskalnih kasa, to je iznos koji treba u potpunosti da pokrije troškove privrede – rekao je Siniša Mali.\n– Ono što je važno – mi nećemo čekati 31. januar da isplaćujemo subvencije, nego ćemo svakih sedam dana, kako se budu prijavljivali obveznici pokrivati te troškove kako bismo ubrzali uvođenje novog sistema fiskalizacije – kaže Mali.\nPrethodnoKamernom postavkom u Narodnom muzeju obeležava se godišnjica oslobođenja Petrovgrada u Drugom svetskom ratu\nSledećeRukometni derbi: ORK „Zrenjanin“ – RK „Nova Pazova“\n28. decembra 2021.\t13:24


Naslovna Emisije Meridian UŽIVO: Bard nam dolazi pred PSŽ, postavi mu pitanje!\nMeridian UŽIVO: Bard nam dolazi pred PSŽ, postavi mu pitanje!\nBivši fudbaler Crvene zvezde i reprezentacije Jugoslavije i nekadašnji selektor Srbije Milan Bard Živadinović biće novi gost u emisiji Meridian UŽIVO koju možete pratiti na zvaničnom YouTube kanalu Meridianbet u utorak od 15 časova.\nŽivadinović je već bio gost Meridiana krajem januara ove godine kada je pričao o brojnim temama, uključujući plasman Crvene zvezde i Partizana u grupnu fazu Lige Evrope, ali i reprezentacije Srbije nad Mundijal u Rusiji, a sada ćemo sa čuvenim Bardom razgovarati o predstojećem susretu na Marakani između aktuelnog srpskog šampiona i Pari Sen Žermena u okviru poslednjeg kola Lige šampiona.\nEkipa Vladana Milojevića ima četiri boda u elitnom takmičenju, a s obzirom da je Svecima neophodan trijumf kako bi potvrdili plasman u nokaut fazu, na rasprodatom stadionu „Rajko Mitić“ se očekuje novi spektakl posle golova Milana Pavkova u veličanstvenoj pobedi nad Liverpulom.\nTo će biti idealan povod da 73-godišnjeg Živadinovića, bivšim trenerom Crvene zvezde i nekadašnjim selektorom Gane i Iraka, pitamo šta očekuje od jedne od najuspešnijih generacija crveno-belih u susretu sa najvećim zvezdama evropskog i svetskog fudbala.\nBard je u prošloj emisiji pričao o Geloru Kangi i Ričmondu Boaćiju, a govorio je i o tek promovisanom selektoru Orlova Mladenu Krstajiću, kao i o tome kako se i sam našao u sličnoj situaciji kao Slavoljub Muslin kada je bio selektor nacionalnog tima.\nPrethodni tekstPartizan u Vilerbanu: Kako crno-beli mogu do Top 16 u Evrokupu?\nSledeći tekstDanas dominiraju kečevi ali ih prate golovi!


Foto: AP/Peter Dejong, Profimedia\nKatarina lazic simic\t 15.06.2021. 10:26h 12:09h\nSve bi se ovo lakonski moglo pripisati kontinuitetu politike Londona prema Srbima, od devedesetih pa naovamo, da britanska vlada, pišu beogradske Novosti, navodno nije jasno upućena u to šta se dešavalo u Srebrenici letnjih meseci 1995. Zato se, kako navode Novosti, podsećamo dokumenata britanskog Ministarstva odbrane, sa kojih je skinuta oznaka tajnosti, a koji navodno govore da nije bilo nikakvog planiranog udruženog zločinačkog poduhvata, niti genocida.\nMeđutim, tada se oglasila britanska ambasada u Sarajevu i iznela službeni stav da je u Srebrenici ipak bilo genocida.\nAmbasada Velike Britanije u BiH iznela je prošle godine službeni stav o prirodi dokumenta koji se pojavio u javnosti, kao i o službenoj poziciji koju Velika Britanija zauzima povodom događaja u Srebrenici.\n- Nacionalni arhiv Ujedinjenog Kraljevstva, u cilju transparentnog delovanja, nedavno je objavio dokumente o Bosni i Hercegovini stare 25 godina. Neupitan stav Ujedinjenog Kraljevstva je da je u Srebrenici počinjen genocid. Merodavne ocene o događanjima u Srebrenici i drugim mestima su presude međunarodnih sudova, sam Međunarodni kazneni sud za bivšu Jugoslaviju je saslušao hiljade svedoka, za šta postoje milioni stranica transkripta.\nMediji tvrde da su ovi papiri objavljeni na sajtu Nacionalnog arhiva Velike Britanije, čiji su operativci sa terena u Srebrenici tih dana slali izveštaje centrali u London, koji su sabrani na oko 200 strana te dase u njima opisuju događaji koji su prethodili dešavanjima u Srebrenici i reakcije holandskog bataljona UN nakon ulaska srpske vojske.\nMediji tvrde da se u ovim izveštajima operativaca navdodno jasno navodi da Pale, kako oni oslovljavaju vlasti RS, nisu imale nikakav plan da osvoje enklavu Srebrenica, već da je do napada došlo na inicijativu lokalnog komandira.\n- Napad su isprovocirale snage Armije BiH iz Srebrenice, koje su protekla tri meseca konstantno napadale srpske položaje i trase snabdevanja, naročito južno od enklave, a zatim se sklanjale u tu zaštićenu zonu - navodi se,tvrde mediji, između ostalog u ovim spisima:\nU drugom dokumentu navodno se ističe da je tokom napada srpske vojske poginuo jedan pripadnik holandskog bataljona UN:\nKAKO JE MOGAO DA ZNA? Bajden je 1993. bio u Beogradu i sastao se sa Miloševićem, a onda najavio Srebrenicu i rat na Kosovu\nPrema tim tvrdnjama medija, britanski izveštaji iz Srebrenice navode da je general Mladić po ulasku srpskih trupa zapretio da će otvoriti vatru na holandski kamp, ako ne razoružaju ostatak vojske BiH koja se tu nalazila. S druge strane Holanđani su tvrdili da u kampu nema naoružanih pripadnika Armije BiH, već oko 3.000 civila.\n- Holandski bataljon je učinio sve što je bilo moguće da pronađe tih 2.000 naoružanih pripadnika Armije BiH, ali oni su jednostavno nestali tokom noći, najverovatnije u smeru Tuzle. Bilo je tu prisutno još nešto trupa zapadno od enklave - navode britanski obaveštajci, tvrde srpski mediji.\nInače, o dokumentima britanske vlade o Srebrenici pisao je i list Politika u januaru prošle godine.\nRatko MladićRadovan KaradžićSrebrenicabritansko ministarstvo odbranetajna dokumenta


Kurc: Primetno približavanje Beograda i Prištine - Gorapress.net\n27.08.2018. u 23:53\nAustrijski kancelar Sebastijan Kurc rekao je večeras da ima osećaj da postoji primetno približavanje Beograda i Prištine.\n"Tu situaciju treba iskoristiti za pronalaženje rešenja", naglasio je Kurc na Evropskom forumu u Alpbahu.\nU debati o budućnosti EU, na pitanje studenta poreklom iz Bosne i Hercegovine o stavu o promeni granica na Zapadnom Balkanu, što se u poslednje vreme spominje, uz tvrdnju da Bosni preti rat u tom slučaju, Kurc je rekao da je u BiH situacija izazovnija.\n"Međutim, imam nadu da što se više država regiona približava EU, to će one zemlje, u kojima je politička situacija teža, biti podstaknute da napreduju", naveo je austrijski kancelar.\nNegirao je da je u svom izlaganju govorio o Zapadnom Balkanu kao kriznom žarištu, već je rekao da se zalaže da region uđe u EU.\n"Ne govorim o Zapadnom Balkanu kao o kriznom žarištu, već kao regionu koji treba da bude članica EU, a krizna žarišta ne mogu pristupiti", objasnio je Kurc.\nRekao je da je sa rukovodstvom u BiH pre par nedelja razgovarao, sa kosovskim predsednikom u petak, i da veruje da su oni svesni da je u EU, Austrija najsnažnije podržava region.\n"Mi se osećamo istorijski povezani sa ovim zemljama, tamo smo veoma ekonomski aktivni, postoji i snažna ljudska povezanost. Mi smo najveći podržavaoci regiona u EU", podvukao je austrijski kancelar, koji je danas u Alpbahu obeležio 32. rođendan.


Moskva: Kirgizija i Tadžikistan da reše nesuglasice pregovorima - Sputnjik Srbija\n22:24 18 Jun 2021\n12:10 30.04.2021 Preuzmite kraći link\nRusija poziva Kirgiziju i Tadžikistan da preduzmu sve mere kako se ne bi ponovili incidenti na granici i spremna je da učestvuje u rešavanju bilo kakvih sporova između strana političkim i diplomatskim metodama, navodi se u komentaru portparola Ministarstva spoljnih poslova Rusije Marije Zaharove.\n„Pozivamo strane da putem pregovora, u duhu saradnje i dobrosusedstva, postignu stabilne i dugoročne sporazume koji bi omogućili normalizaciju situacije i preduzeli efikasne mere u sprečavanju ponavljanja sličnih incidenata“, navodi se u saopštenju.\nMinistarstvo spoljnih poslova Rusije podržava rešenje Biškeka i Dušanbea da oformi radnu grupu za informativni rad sa stanovništvom, patroliranje i monitoring situacije u zoni granice.\n„Rusija je, sledeći principe strateškog partnerstva i saradnje sa Kirgizijom i Tadžikistanom, spremna da na svaki način doprinese rešavanju bilo kojih spornih pitanja političkim i diplomatskim metodama“, zaključuje Zaharova.\n„U Moskvi smo zabrinuto pratili zaoštravanje situacije na spornim delovima granice između naših bratskih država Kirgizije i Tadžikistana. Nažalost, u oružanom sukobu ima ljudskih žrtava i veliki je broj ranjenih sa obe strane. Situacija je trenutno stabilna, ali se i dalje oseća napetost“, navodi se u komentaru Zaharove.\nOna je izrazila saučešće porodicama poginulih i poželela brz oporavak povređenima.\n„Pozdravljamo dogovor Kirgizije i Tadžikistana o prekidu vatre i prelasku napete situacije u fazu pregovora, povlačenju snaga i vojne opreme“, kaže se u saopštenju.\nKonflikt lokalnog stanovništva oko pograničnih delova Kirgizije i Tadžikistana doveo je do oružanog sukoba snaga dve zemlje. Sukobi su trajali nešto više od šest sati. Povređeno je 150 ljudi sa obe strane, a 20 ljudi je poginulo. Strane su se 29. aprila uveče dogovorile o prekidu vatre i povlačenju snaga sa granice.\noružani sukob, vojni sukob, Tadžikistan, Kirgizija


Psihološko savetovanje (individualno)\nU današnje vreme, veliki broj ljudi svakodnevno se suočava sa stresom i problemima: odrasli govore o problemima i stresu na poslu, kod kuće, mladi govore o problemima i stresu u školi, na fakultetu, u svakodnevnim aktivnostima... Javljaju se problemi u komunikaciji i odnosu sa drugima. Ljudima se čini da svi, pa i oni sami, "gube živce" i da se "teško nose" sa teškoćama na koje nailaze.\nPsihološko savetovanje namenjeno je svim ljudima sa svakodnevnim životnim problemima. Ono je prvenstveno usmereno na rešavanje problema sa kojima se osoba susreće, ali za cilj ima i edukaciju na polju razumevanja i rešavanja problema kako bi osoba stekla određena znanja i veštine koje će joj pomoći da bolje i kvalitetnije živi.\nSavetovanje je individualnog tipa, jednom nedeljno, u trajanju od 45 do 60 minuta, u dogovorenom terminu. Namenjeno je odraslima i mladima (adolescentima).Savetovanje sprovodi psiholog sa psihoterapijskim znanjima i iskustvom.\nZahumska 22 Zvezdara


Bekvalac strahuje od "ranjenog lava" - Sportske.net\nBekvalac strahuje od "ranjenog lava"\nTrener fudbalera Radničkog iz Niša Dragoljub Bekvalac kazao je da gostovanje Radu na Banjici dolazi u lošem trenutku po njegov tim jer je uvek nezgodno igrati protiv tima koji je pod efektom "ranjenog lava".\nFudbaleri Radničkog iz Niša u subotu gostuju na Banjici ekipi Rada u okviru trećeg kola Jelen Superlige. Real sa Nišave treći je na tabeli nakon dva prvenstvena kola ali trener Dragoljub Bekvalac smatra da duel sa "Građevinarima" dolazi u lošem trenutku za njegovu ekipu.\nRadi se o tome da je Rad u prva dva kola doživeo dva poraza, pa nema sumnje da će protiv Bekvalčevih izabranika "Građevinari" dati maksimum ne bi li se domogli prva tri boda u novoj sezoni.\n"Meč je za nas u nezgodnom trenutku jer idemo u goste Radu koji je izgubio prva dva meča. Rad je sastavljen od omladinskih reprezentativaca, mlade ekipe željne dokazivanja i za koju vreme radi. Kod njih je imperativ pobeda, kod nas dobra igra. Očekuje nas kvalitetno iskušenje" istakao je Bekvalac a prenose "Južne Vesti".\nIskusni stručnjak u Beogradu neće moći da računa na Miloša Živkovića koji je isključen protiv Partizana, ali se u takmičarski pogon vraća Sead Hadžibulić a pravo nastupa stiče i napadač Uroš Đerić.\nMomak koga je Vladimir Stojković u prethodnom kolu osujetio u nameri da postane junak Radničkog, najavio je da veruje u pobedu na Banjici.\n"Voleo bih da je lopta prešla crtu jer bismo tako slavili pobedu. Okrećemo se narednoj utakmici. Rad ima mladu ekipu, koja želi da se iskupi za poraze. Ja verujem da možemo do pobede" kazao je Vladimir Milenković čiji je pokušaj 'makazicama' u duelu sa Partizanom sjajnom intervencijom sprečio golman crno-belih.\nDuel Rada i Radničkog iz Niša igra se u subotu sa početkom od 17 časova na stadionu "Kralj Petar I" u Beogradu.


Ovom prilikom predstavljamo vam kompaniju Jaguar. Jaguar je britanski multinacionalni proizvođač luksuznih i sportskih automobila sa sedištem u Koventriju, u Engleskoj. Modele Jaguar brenda ne možemo baš tako često videti na našim ulicama, ali mi vrlo rado vršimo otkup svih Jaguar automobila, nevezano za godište, model ili pređenu kilometražu. Pročitajte u nastavku neke korisne i zanimljive informacije o kompaniji Jaguar, kada i kako je nastala i kakav je bio njen razvojni put.\nKako i kada je nastala fabrika automobila Jaguar\nKompaniju Jaguar osnovali su Vilijam Lajons i Vilijam Volmsli 1922. godine, pod imenom Swallow Sidecar Company. Današnji naziv ova firma dobila je posle Drugog svetskog rata. Prvobitno su se bavili proizvodnjom prikolica za motocikle, da bi 1932. godine kompanija proizvela svoj prvi model automobila pod naziv SS 1. Tri godine kasnije predstavljeni su modeli poput SS 90 i SS 100.\nPočetkom 40-ih godina 20. veka, Jaguar je započeo proizvodnju luksuznih automobila, visokih performansi. Međutim, usled Drugog svetskog rata kompanija je morala da obustavi taj program i vrati se na proizvodnju prikolica, ali ovaj put za potrebe vojske.\nSudbina Jaguara posle rata\nNakon rata, Jaguar je počeo da se suočava sa finansijskim poteškoćama, a posao nije dobro išao. U nastojanju da se revitalizuje kompanija, Jaguar je prodao svoj proizvodni pogon – Motor Panels. Taj novac je pomogao kompaniji da dovrši model XK120, koji je imao šestocilindrični motor. Iako je Jaguar nameravao da proizvede samo 200 primeraka ovog modela, brzo se prebacio na masovnu proizvodnju s obzirom na veliku potražnju.\nSredinom šeste decenije prošlog veka Jaguar je počeo sa proizvodnjom i drugih modela poput XK140 i XK150. Tih godina kompanija je uložila više od milion funti u proizvodnju novih modela, kao što su 2.4 Mark 1 i Mark 2, koji su se proizvodili u više od 100.000 primeraka.\nVelika kriza kompanije\nKompanija je 1961. godine predstavila model E-Type, jedan od najpoznatijih sportskih automobila tog doba. Ipak, Vilijam Lajons je 1966. godine, zabrinut za budućnost kompanije, doneo odluku o spajanju Jaguara sa British Motor Corporation i tako je nastala kompanija British Motor Holdings (BMH). Britanska vlada je 1968. godine primorala BMH da se integriše sa kompanijom Leyland Motor.\nMeđutim, ovo spajanje se nije pokazalo uspešno, pa je 1975. godine razdvojeno, a Jaguar je postala javna kompanija. Nedugo zatim firma se suočila sa novim finansijskim problemima, delom i zbog povlačenja suosnivača Vilijama Lajonsa. Krajem 80-ih godina prošlog veka otpušteno je 10.000 radnika.\nJaguar kompanija danas\nJaguar je početkom 90-ih godina kupio Ford, a potom je postao deo nove automobilske grupe zajedno sa Land Roverom, Volvom i Aston Martinom. Međutim, ispostavilo se da je to bila pogrešna poslovna odluka jer Jaguar pod Fordovim vlasništvom nije ostvario nikakav profit. Ford je 2008. godine odlučio da proda Jaguar i to za 2,3 milijarde dolara. Od tada je Jaguar na putu oporavka, a 2010. godine je ostvario dobio od milijardu funti, pre svega zahvaljujući uspehu na tržištima Kine, Severne Amerike i Rusije.\nAktuelni Jaguar modeli koji se proizvode\nKompanija Jaguar trenutno proizvodi 7 modela:\nJaguar E-Pace – sportski terenac iz 2017. godine\nJaguar F-Pace – luksuzni terenac iz 2015. godine (prvi terenac ove kompanije)\nJaguar F-Type – naslednik legendarnog E-Type modela, lansiran 2012. godine\nJaguar I-Pace – prvi električni automobil Jaguara iz 2018. godine\nJaguar XE – prvi model izrađen s novom Jaguarovom modularnom aluminijumskom arhitekturom, a na tržištu se pojavio 2015. godine\nJaguar XF – putnički automobil iz 2015. godine\nJaguar XJ – luksuzna limuzina koja se proizvodi od 2009. godine\nZanimljivosti o Jaguar kompaniji\nKao što smo već naveli, prvobitni naziv kompanije bio je Swallow Sidecar Company – ali je nakon Drugog svetskog rata promenjen u Jaguar, s obzirom na to da je skraćenica SS postala nepopularna tokom rata\nJaguar od 2010. godine isporučuje specijalne verzije automobila za britanskog premijera, ali i za kraljicu Elizabetu II i princa Čarlsa.\nKompanija je 2011. godine, u saradnji sa umetnikom Stefan Sčesnijem, predstavila izložbu pod nazivom “Shadows” (“Senke”).\nJaguar automobili koje otkupljujemo\nMi smo firma koja vrši otkup Jaguar automobila svih vrsta i modela. Nije nam važno da li je u pitanju polovni automobil u voznom stanju ili havarisano vozilo, stižemo na vašu adresu bilo gde da se nalazite u Srbiji. U dogovoru sa vama i procenjenim realnim stanjem vozila, formiraćemo i cenu na obostrano zadovoljstvo, a isplata se vrši na licu mesta.


KOVAČ VIŠE NIJE SELEKTOR ODBOJKAŠA, oglasio se i savez\nKOVAČ VIŠE NIJE SELEKTOR ODBOJKAŠA, oglasio se i savez\nAutor: Glas javnosti 23.10.2021. u 11:05\nSlobodan Kovač nije više selektor odbojkaša Srbije, saopštio je Odbojkaški savez Srbije.\nOVAKVU PODRŠKU MAJKE MOGU SVI DA PRIŽELJKUJU: Ali u jednoj stvari Dijana Đoković ne može da se složi sa Jelenom i Novakom (FOTO)\nZbog pandemije koronavirusa, to je bilo jedino takmičenje za našu najbolju selekciju u 2020. Ove godine, naša reprezentacija je učestvovala na dva velika takmičenja, bez osvojene medalje.\nU Ligi nacija zauzeto je šesto mesto, dok je Evropsko prvenstvo naš tim završio kao četvrti.\nNa sednici je doneta odluka i da se ne nastavi saradnja sa selektorima naših mlađih reprezentativnih selekcija u muškoj i ženskoj konkurenciji, i to za juniorski, kadetski i pionirski uzrast.\nodbojkaOdbojkaška reprezentacija SrbijeSlobodan Kovač\nKONAČNA ODLUKA: Rusiji ODUZETO domaćinstvo Svetskog prvenstva


Tanjug 30. novembra 2021. 19:52\nVAŠINGTON – Istražni odbor Predstavničkog doma američkog Kongresa zadužen da utvrdi istinu o smrtonosnim neredima na Kaptiol hilu prošlog januara potvrdio je danas da je Mark Medouz, šef kabineta bivšeg predsednika SAD Donalda Trampa, dostavio treženu evidenciju i pristao da se uskoro pojavi i da izjavu.\n„Gospodin Medouz je sarađivao sa odborom preko svog advokata. On nam je dostavio tražene zapisnike i uskoro će dati svoju prvu izjavu“, navodi se u saopštenju demokrate Benija Tompsona, predsedavajućeg istražnog odbora Predstavničkog doma, prenosi Rojters.\nTompson je dodao da će odbor i posle dostavljanja tražene dokumentacije i davanja prve izjave Marka Medouza nastaviti da procenjuje u kojoj meri nekadašnji šef kabineta bivšeg predsednika SAD Donalda Trampa poštuje naredne pozive ovog tela.\nOn tvrdi da je njegova komunikacija zaštićena privilegijom predsedničkog imuniteta iako mnogi pravni stručnjaci kažu da se taj princip ne odnosi i ne primenjuje na bivše predsednike.\nNeposredno pre nereda, Tramp je održao govor svojim pristalicama ponavljajući svoje lažne tvrdnje da su izbori pokradeni široko rasprostranjenom prevarom.\nOn ih je tada pozivao da odu na Kapitol i da se „pakleno bore i spreče krađu“.


Izvor: VOA, 08.Maj.2021, 09:12\nOstaci najveće kineske rakete trebalo bi da ponovo uđu u atmosferu do nedelje ujutru, saopštila je američka organizacija za istraživanje svemira Aerospace Corporation. Kinesko minsitarstvo odbrane je u petak najavilo da će ostatak rakete težak 18 tona najverovatnije da se raspadne pre nego što padne na zemlju i da neće uzrokovati štetu. Američka svemirska komanda je, međutim, saopštila da je pad nekontrolisan i da ga prati. Organizacija Aerospace Corporation je na Tviteru objavila da su poslednja predviđanja da će ostatak kineske rakete Long March 5B ući u atmosferu u nedelju ujutru, a da će mesto pada verovatno biti u blizini Severnog ostrva Novog Zelanda, ali su ostavili mogućnost i za drugu lokaciju. Kineska raketa je lansirana 29. aprila sa ostrva Hainan. Rakete iz serije Long March 5 služe za različite stvari: od snabdevanja svemirske stanice do istraživanja Meseca i Marsa. Astrofizičar sa Harvarda Džonatan Mekdauel rekao je da postoji šansa da deo rakete padne u naseljeno područje, kao što su u maju 2020. delovi iste takve kineske rakete pali duž Obale slonovače i oštetili nekoliko zgrada. Tada nije bilo povređenih. Otpad sa kineskih raketa nije neuobičajena pojava. Krajem aprila, vlasti u gradu Šijanu u provinciji Hubej, izdale su upozorenje za evakuaciju jer se očekivao pad delova rakete.\nOstaci kineske rakete lansirane prošle nedelje mogli bi se da se vrate u atmosferu kasno u subotu, ili rano u nedelju, saopštio je američki federalni Centar čiji je fokus na istraživanju svemira. Kinesko ministarstvo saopštilo je u petak da će ostaci rakete sagoreti pre ulaska u atmosferu...


U SUSRET PRAZNICIMA: Pošta spremila božićne markice | Novosti.RS\nKako je navedeno, izdanje Božić tradicionalno se izdaje u čast ovog hrišćanskog praznika. Iz Pošte Srbije su poručili da će na na markama uz Bogorodicu sa Isusom biti prikazani i motivi koji simbolizuju i proslavljaju rođenje Hristovo.\nPrigodno izdanje pored dve marke nominalnih vrednosti 27 i 70 dinara, štampanih u tiražima od po 150.000 primeraka, sadrži i jedan koverat prvog dana i prigodan žig.\nStručnu saradnju u realizaciji izdanja pružio je Muzej srpske pravoslavne crkve u Beogradu, dok je umetnička obrada izdanja delo Marije Vlahović, kreatorke maraka i vrednosnica Pošte Srbije.\nPošta Srbije Božić praznici poštanska markica


Fat Shark 101 – vreme je za trke dronova | PC Press\nFat Shark 101 – vreme je za trke dronova\nOni koji koriste uređaje za video-pilotiranje (FVP) u okviru trka u kojima se takmiče dronovi, verovatno nisu ni svesni da se radi o proizvodu kompanije Fat Shark, a koja je u trkačkom svetu postala poznata upravo po FPV uređajima. Sada je spremna da pređe na sledeći nivo, a zahvaljujući tome što je lansirala svoj prvi dron – Fat Shark 101.\nTrke dronova su još uvek deo prilično male scene, te korisnici uglavnom konstruišu svoje, ili dorađuju dronove koji dolaze od velikih proizvođača, a kako bi došli do željene brzine, te sposobnosti za manevrisanje. U poslednje vreme kompanije polako ulaze na ovo polje, te se sve češće odlučuju za proizvodnju trkačkih dronova. Fat Shark 101 je upravo jedan od takvih, a dizajniran je tako da bude pristupačan kada je cena u pitanju, te onima koji tek započinju svoju trkačku karijeru olakša taj proces. Tako može da se nabavi za 249 dolara, a za tu cenu korisnik dobija i Recon FPV naočare, dve baterije, te rezervne motore i propelere. I sklapanje je prilično jednostavno, pa uređaj skoro da može da se koristi onako kako je stigao na korisnikovu adresu.\nIz kompanije kažu da broj 101 znači da se radi o modelu koji može da se dorađuje, te da mu se dodaju delovi kako bi se dobila moćnija leteća mašina, ali ne nude podatke o tome da li će kompanija proizvoditi i te dodatne delove, ili će trkači morati sami da se snalaze.\nTagovi: Fat Shark, Fat Shark 101, FVP, Recon FPV naočare, video-pilotiranje\n← Bivši generalni direktor Google-a prelazi na poziciju savetnika\nInstagram Live video snimke možete poslati kao direktne poruke →